
ARUBA TA CELEBRA UN SIGLO 
DI EXCELENCIA DEN AVIACION 


KIA TIN CANTIDAD 
DI PUESTONAN 
VACANTE PA 
HOPI TEMPO 


HUES A SUSPENDE 
HUICIO DEN CASO DI 
EXTORSION CONTRA 
JORAN VAN DER SLOOT 


GOBIERNO DI ARUBA 
TA SOSTENE 
E PROYECTO DI 
HOTEL SECRETS 

S 
iman pasa e ministernan di husticia di Reino Hulandes a 
tene nan consulta regular. Sin embargo di loke a publi- 
ca, no por a lesa cu a atende cu puntonan treci dilanti den 
un rapport hopi preocupante di e Comision Europeo pa Tor- 
tura y Mal Trato (CPT). Durante e bishita aña pasa di Comis- 
ion Europeo pa Tortura y Mal Trato (CPT) a bishita tanto 
wardanan di polis, centro di detencion di inmigracion como 
tambe prizon di Aruba. E comision a traha un relato unda tal 
menciona kico a cambia desde nan ultimo bishita na 2014 y 
kico no a cambia y cu mester traha riba nan. 


Aunke cu e comision aki ta duna solamente recomenda- 
cionnan, nan implementacion ta deseabel pa e imagen di 
Aruba den exterior pa loke tal derechonan humano. 
Un di e puntonan di preocupacion di e comision ora cu nan 
a bishita KIA ta cu ainda tin hopi puesto vacante y cu esaki 
tin su efecto riba e operacion di e instituto. Si no yena e 
puestonan aki, cu ta den man di Gobierno, e instituto 
nunca por wordo maneha di un forma adecuado (humano y 
cumpliendo inclusive cu derecho di presonan y nan rehabili- 
tacion pa por drenta comunidad bek). 


Nan tabata determinante den nan expresion “no a mira 
ningun mehoracion pa loke ta nivel di e staff di KIA desde e 
ultimo bishita na 2014. E situacion di staf ta keda inadecua 
pa un bon funcionamento di e establecimento”. E comision a 
realisa e bishita aki memey di 2022. 


Nan ta haci e critica ariba menciona pasobra a constata cu 
di e 147 postnan (teoretico) di guardia, 72 di e postnan aki 
ta vacante. Pero mas tristo ainda, di e otro 75 oficialnan cu 
e instituto tin, ocho di e funcionarionan aki ta riba un AO di 
largo plaso of ta haciendo otro tipo di trabou. 


Tambe a duna e ehempel cu un shift di dia mester tin 29 
funcionario. Na momento di e control, 10 di e funcionarionan 
ta nobo y ainda tabata den nan fase di entrenamento inicial 
pa cual nan mester traha bou supervision di un funcionario 
mas halto. E shift di anochi ta consisti di 12 funcionario. 


Y loke cu a wordo semper menciona y cu ta un problema serio 
den aparato gubernamental ta cu e frecuente absentismo di 
un dia (meld ziek) y otronan di largo plaso (tin biaha pa 10 
aña) ta keda un reto hopi serio. Segun calculo, ta normal cu 
e staf mester opera cualkier dia cu un 8% menos di personal 


necesario. 


E hecho cu e staff ta limita den e cantidad necesario ta haci 
cu nan trabou ta limita na esey, guardia cu ningun otro 
responsabilidad cu no ta esun di siguridad. 


Funcionarionan di KIA, nan a bisa, por hunga un rol mas 
amplio pa interactua den un forma positivo cu e presonan, 
participando den programanan di rehabilitacion y ta un 
elemento integral den e acercamento multi-disciplinario den 
bienestar general di e presonan. E ta haci e trabou di e funcio- 
narionan uno mas interesante, y ta atende cu e aspecto di 
resocialisacion di e preso, “cu ta un aspecto moribundo te 
awo,” e comision a bisa. 


Prome mester cuminsa pa incorpora mas personal den e 
staf y desaroya e capacidad y rol di e oficialnan di prizon. Y 
tambe atende cu e problema di absentismo. 
E staf specialisa cu mester provee actividad y apoyo na e 
presonan, tambe ta laga di desea. A constata cu tin sola- 
mente dos trahado social, un instructor vocacional, cuatro 
funcionario pa workshop y dos lider di actividad. 


Y e siguiente puestonan tabata vacante: 
cinco docente, consultant / coordinador di educacion, tres 
puesto di instructor di entrenamento vocacional; dos puesto 
den workshop, un di trahado social, tres puesto di assistent 
di trahado social y un puesto di lider di actividad. 


Mester yena e puestonan aki lihe, cu ta necesario pa ehecuta 
e otro recomendacionnan den KIA. 


KIA tin cantidad di puestonan 
vacante pa hopi tempo 

U 
n hues a concedi un mocion pa retrasa e fecha di e hu- 
icio den e caso contra Joran van der Sloot, acusa di e 
supuesto extorsion di e mama di Natalee Holloway, e hoben 
Mericano cu a disparce durante un biahe di graduacion pa 
Aruba na 2005. 


Abogado di Van der Sloot, e defesor publico federal Kevin 
Butler a presenta dialuna e mocion sin oposicion pidiendo 
un suspension pa permiti “e tempo rasonabel necesario p’e 
preparacion efectivo di e huicio,” segun e documentonan 
hudicial. 


E hues di instruccion Mericano Gray Borden, a accede n’e 
peticion di prolongacion p’e no pasa dia 2 di october. Ta 
spera cu fiha un fecha p’e huicio mas dilanti, segun e ordo 
hudicial. 
Van der Sloot, un di e ultimo personanan hunto cu Holloway 
di 18 aña, prome cu desaparicion, a wordo acusa na 2010 di 


cargo federal di extorsion y fraude electronico relaciona cu 
un complot pa bende informacion riba e paradero di Natalee 
Holloway. 


J 
uan Gotopo, vice-presidente di Camara di Comercio di La 
Vela de coro, Estado Falcon, Venezuela, a destaca cu e 
apertura di e frontera maritimo entre Aruba, Corsou y Ven- 
ezuela “a bay di manera importante.” 


Den e sentido aki, el a splica cu desde e apertura dia 7 di mei 
ultimo, a cuminsa e operacionnan comercial pa Corsou y “a 
incorpor varios embarcacion; nos tin cuater carga opera- 
tivo y ta spera cu den e proximo simannan incorpora cuater 
mas,” el a bisa. 
Den un entrevista duna na Union Radio (Venezuela) el a 
precisa cu ‘durante luna di mei a exporta 115 ton di La Vela 
pa Corsou,” di fruta, berdura y pisca, vooral patia, milon, 
kool, banana, awacati, lamunchi y coco.” 


Pa Aruba “e acuerdo ta permiti exporta cualkier tipo di 
producto, cu excepcion di galiña y carni, cu mester tin certi- 
ficacion di Merca y Union Europeo. “Pa loke ta juni a exporta 
310 ton, di cual 245 p’e isla di Corsou y 75 pa Aruba for di 
waf di La Vela de Coro,” el a precisa. 


Pa loke ta visa, el a señala cu, aunke ta pidi visa n’e turistanan 
Venezolano pa por biaha pa Reino Hulandes: Aruba, Corsou 
y Boneiro, e tripulantenan solamente ta exigi di nan “e 
paspoort y cedula marino.” 
Relaciona cu e supuesto habilitacion di un ferry fo’i Coro 
pa Corsou, a bisa di no tin ningun informacion aunke ta 
considera cu lo ta hopi positivo p’e region. “E waf di Muaco 


ta den hopi mas condicion, na 2017 parti di e viaduct a cay 
den otro,” el a bisa. 


El a señala cu poco siman pasa e gobernador di Falcon, 
Victor Clark a bisa cu dentro di e plan di internacionalisacion 
ta contempla un rescate di e waf di Muaco, loke, segun e ta 
pensa, lo ta hopi beneficioso pa turismo y economia di e 
estado. 


Sinembargo, el a cuestiona cu mayoria di e gobiernonan 
regional a enfoca riba e rescate di e centro historico di Coro, 
pero a laga La Vela un banda. “Awendia ta drechando e iglesia 
di Nuestra Señora del Carmen y tambe a haci inversion n’e 
Basilica Menor di Carrizal unda cu Birgen di Guadalupe ta, 
pero nos no a mira ningun inversion di gran magnitud,” el a 
enfatisa. 


Hues a suspende huicio den caso di extorsion contra Joran van der Sloot 


Durante luna di juni 


A exporta 310 ton di producto pa Aruba y Corsou desde Vela de Coro 

Via Instagram, un (grupo di) persona bou di e nomber di usuario “gerboth_f_williams_” actualmente ta 
agresivamente ofreciendo oportunidadnan di inversion den Bitcoin, primintiendo rendimentonan irealisticamente 
halto y haciendo uzo ilegalmente di e logonan di Aruba Bank y Caribbean Mercantile Bank en particular. E (grupo 
di) persona aki ta dirigi su mes specificamente na e mercado di Aruba. BCA ta sospecha cu e ta un scam. 


CBA ta desconseha pa haci uzo di e servicionan aki, tambe pasobra e ta entidad cu no ta regula. Evita di bira 
victima di un scam! 


ADVERTENCIA PUBLICO 


Oferta pa haci inversion, posiblemente fraudulento, den crypto via rednan social. Evita di bira 
victima di un scam. 


Banco Central di Aruba (BCA) a tuma nota di ofertanan pa haci inversion den Bitcoin y otro monedanan crypto cual ta 
posiblemente fraudulento. Ta ofrece e inversionnan aki na personanan na Aruba via Instagram y otro rednan social. E 
proveedornan aki ta priminti rendimentonan irealisticamente halto y ademas ta haci uzo ilegal di logonan di algun banco 
comercial di Aruba. Mester tene cuenta tambe cu e balor di monedanan crypto ta altamente volatil y p’esey inversionnan den 
moneda crypto ta altamente speculativo. 


Monedanan crypto pa un gran parti no ta regula na Aruba. Pa e motibo ey BCA ta recomenda pa ta hopi cauteloso ora un 
persona ta priminti rendimento irealisticamente halto den inversionnan den monedanan crypto. E posibilidad di bira victima di 
un fraude ta sumamente halto ora cu bo ta deal cu personanan of entidadnan cu no ta regula y cu ta ofrece rendimentonan di 
inversion irealisticamente halto. 


N 
o ta prome biaha ta scucha e keho cu Instituto Coreccional Aruba 
(KIA) no ta cumpli cu e meta di su number. Tin mas di 250 persona 
cera den e luga aki pero Gobierno no ta percura pa un debido di programa 
di preparacion pa e personanan aki reintegra nan mes den comunidad. 


Tabata sumamente preocupante pa e comision Europeo di inspeccion 
pa tortura y mal trato di detenidonan constata cu e presonan, principal- 
mente e hobennan ta simplemente pasa nan dia matando tempo. No tin 
un berdadero programa cu ta aporta na nan educacion. Banda di esaki 
e comision a constata algun otro keho di presonan, manera e calidad di 
cuminda y limitacion di nan parti recreacional. 


Den e rapport cu a comision a traha, a menciona cu nan a wordo inunda 
cu kehonan riba e calidad di cuminda pa cual a conseha autoridadnan di 
Aruba revisa y inspecciona e calidad di cuminda entrega na e presonan. 
E regla general den KIA ta cu e portanan di cel ta habri por lo menos seis 
ora pa dia y presonan por intercambia momento cu otro, den nan respec- 
tivo seccionnan y cambernan comunal cu practicamente no tin ningun 
ekipo of material. 


Presonan di Aruba tin 
un debido programa 
di actividad 


Nan tin acceso tambe pa ehercicio pafo pa un 
ora y mey, dos bes pa dia. A sugeri traha pa un 
mehoracion den e aspecto aki tambe. 
Rond di mita di e presonan tin un trabou 
paga, pero e ta limita na algun minuut pa dia. 
Solamente 25 persona tabatin un full time job 
den e workshopnan. 


E unico preparacion pa un profesion cu tabata 
tuma luga durante nan bishita aña pasa 
tabata un curso di welding, organisa door di 
Enseñansa pa Empleo. 


E ariba menciona a pone nan conclui cu gran 
mayoria di e presonan ta pasa dia haciendo 
nada, y e actividadnan ofreci no ta suficiente, 
cual ta causa frustracion bou e hendenan aki. 


Considerando e situacion describi, e comision, 
mescos cu nan a haci den pasado caba, ta 
pusha pa un programa (satisfactorio) di activ- 
idadnan, ya cu esaki ta importante pa bien- 
estar di e presonan. Y e ta contribui na un 
ambiente mas sigur den e prizon mientras 
cu e ta un parti esencial di nan preparacion 
pa wordo laga liber y reintegra nan mes den 
comunidad. 


Pues ta recomenda actividadnan pa pafo di nan 
cel, pa tur preso. E meta mester ta pa sigura 
cu tur preso, incluyendo esnan den deten- 
cion preventivo, por pasa un gran parti di nan 
tempo (ocho ora of mas) pafo di nan cel, haci- 
endo actividadnan varia. Nan ta sugeri trabou, 
preferiblemente cu meta vocacional; educa- 
cion, deporte, recreacion, etc. 


Segun por a compronde, mientras tanto a 
haci algun cambio chikito. Recientemente 
por a scucha den Corte un hoben bisa cu el a 
participa den un curso di Lasser (welding), a 
siña Hulandes y tambe con pa hinca un presu- 
puesto den otro. Pero tambe a bisa cu esnan 
eyden mes mester haci e gestionnan pasobra 
no tin un persona cu ta busca pa yuda nan. 

DIGICEL SUMMER SPLASH - AWERENESS - 3KL x 200 mm - JUNI 2023 


Tuesday, June 27, 2023 1:29:14 PM 


D 
iabierna ultimo Corte den Prome Instancia a dic- 
ta sentencia den e caso di inmoralidad camin- 
da e sospechoso, Reynaldo Medina, un biaha mas 
mester a bin dilanti pa su comportacion inaceptabel 
contra di un mucha muhe. E caso mes a wordo tra- 
ta na luna di Juni ultimo y durante tratamento di e 
caso, Fiscal den nomber di Ministerio Publico, a exigi 
un castigo di 3 aña di prizon di cual un aña lo mes- 
ter ta condicional cu tempo di prueba di tres aña y 
caminda e acusado lo mester wordo pone bou guia 
di Reaclassering. 


Wel decision di Corte no a cay na agrado di e acusado 
kende c’un seriedad ‘strak’ a sinta scuhq Hues lesa 
su decision y caminda a haya comproba cu Medina 
ta culpabel na actonan di moralidad, ya cu el a viola 
integridad di un ser femenino den e incidente pa 
cual el a wordo acusa. 
E incidente a sosode e anochi di 13 di December 
2022 caminda na un fiesta di fin di aña, e acusado a 
topa cu e victima caminda den combersacion eynan 
caba, e victima a informa e homber cu e no ta inte- 
resa den un relacion mas cu su persona. 
Sinembargo el a persisti y a logra di convence e 
mucha muhe pa bay hunto riba stacionamento di 
Arubus, caminda tabatin mas hende na e sitio y a cu 
hobennan di e bario ta practica skateboarding na e 
sitio aki. 


Entre e grupo di hende tambe tabatin mama di e 
victima y otro conocinan y finalmente tabata e mama 
di e mucha muhe kende a entrega denuncia contra 
di e acusado. Segun Hues a splica den su sentencia, 
dado momento Medina a dicidi di fula e parti intimo 
di e victima y no a para eynan pero dado momento a 
dicidi di saca su propio parti intimo for di su carson, 
pa despues hasta a frega esaki contra lomba di e 
victima. Hues a mustra cu e forma di procede aki 
tabata carece di respet pa un hende muhe kende pa 
colmo un rato prome a rechasa su avancenan caba. 


Loke a haci e situacion mas serio pa e acusado, ta e 
hecho cu no ta prome bes cu e ta dilanti mesa berde 
pa caso di inmoralidad caminda el a ricibi un castigo 
di 4 aña di prizon pa violacion y awor atrobe e ta 
dilanti Hues pa otro caso casi igual. 
E acusado a insisti na Hues cu ningun momento el a 
haci algo inmoral cu e mucha muhe, mustrando cu el 
a topa cu e mucha muhe na e fiesta menciona dia 13 
di December y a cuminsa combersa cu e persona y 
despues nan a bay dilanti di Arubus caminda tabatin 
mas hende. 
Segun Medina dado momento el a haya e impresion 
cu tabatin un discusion entre e mucha muhe y su 


Sin pensa dos bes acusado ta apela 
decision di Hues den caso di inmoralidad 


mama caminda el a dicidi di bay para memey di nan dos pa calma cos y el a pone 
man riba schouder di tanto e mama como e mucha muhe. 


Eynan segun e acusado, dado momento e mucha muhe a cuminsa mishi cu su parti 
intimo y el a conclui cu e mucha muhe lo tabata kier algo cu su persona y pa tal 
motibo el a wanta e mucha na su man y a saca su parti intimo y pone den man di e 
mucha muhe. Despues el a pasa tras di e mucha muhe y a sigui frega su parti intimo 
contra di e victima loke a pone cu e mucha muhe a reacciona y a cuminsa reclama 
su persona y a base di esaki e mama a dicidi di entrega keho. 
E acusado no a mira algo malo cu el a haci e anochi ey pero cu argumento no a 
convence Hues kende a dicta un castigo di prizon di 24 luna di cual 12 luna ta condi- 
cional cu tempo di prueba di dos aña. 


Tambe acusado Medina mester pone su mes bou guia di Reclassering y tin cu 
participa den e programa di ‘sexual awareness.’ E acusado no a keda contento cu e 
decision di Corte y mesora a informa su abogado pa apela e decision ya cu ta insisti 
cu e ta inocente di e acusacionnan haci contra su persona. 

Announcement of the 
Government of Aruba (GOA) 
Bonds Issue – Afl. 160,000,000.00 
6.50% July 25, 2023 – July 25, 2036 


Issuance pursuant to the State Decree of May 12, 
2023 no. 14 in implementation of the article 2 of the 
State Ordinance of November 24, 2022 establishing 
the budgets of the Ministries of Aruba for the 2023 
service year and authorizing the Minister of Finance to 
cover its financing needs in the 2023 service year (AB 
2022 no. 145), the articles 3, 5, 6, second paragraph, 7, 
15, 16 and 17 of the State Ordinance Treasury Paper 
(AB 1987 no. 3), and articles 2, 3, 4, 9, first and third 
paragraph, 10, 11, 12, second paragraph, 13, 14, first 
paragraph, part a, and second paragraph, 16, 17, second 
paragraph, 18, 19, 20, 27, 28 and 29 of the State Decree 
on Treasury Paper (AB 1988 no. 6). 


The Central Bank of Aruba (CBA) informs you of the 
upcoming GOA bond issue on July 25, 2023. 


Amount: 
Afl. 160,000,000.00 
Coupon rate: 
6.50 percent 
Maturity: 
13 years 
Redemption date: 
July 25, 2036 


Participation in the upcoming GOA bond issue is only 
allowed through the intermediation of a commercial 
bank. Only natural persons and entities that are 
residents of the countries within The Kingdom of 
the Netherlands are allowed to participate in the 
bond issue. Application forms should be submitted 
by the public to their respective local commercial 
bank at the latest on the cutoff date and time 
stipulated by their respective local commercial 
bank. Subsequently, the commercial banks will submit 
these application forms to the CBA on the cutoff date 
and time applicable for these commercial banks, which 
is Tuesday, July 18, 2023 at 12:00 p.m. at the latest 


Aruba, June 29, 2023 
Centrale Bank van Aruba 


D 
iaranson merdia, durante un entrevista cu 
señor Baboe Hoek di Power 101.7 FM, Prome 
Minister Evelyn Wever-Croes a elabora riba e 
proyecto di Hotel Secrets, cu ta programa pa bin 
na San Nicolas entrante aña 2024. 


Prome Minister a splica cu e motibo cu Gobierno 
ta keto na e momentonan aki pa loke ta e situa- 
cion di e hotel, ta pa motibo cu tin un veredicto 
di hues, na unda ta pone un stop na e construc- 
cion di Hotel Secrets. Lamentablemente, tin un 
grupo di hende cu no ta di acuerdo pa construi 
un hotel den e area aki, y a entrega un accion 


Gobierno di Aruba ta sostene e proyecto di hotel Secrets 


Cu ta di gran beneficio pa Aruba y San Nicolas 


contra e “bouwvergunning” di e hotel. Gobierno na su turno, no tabata 
di acuerdo cu e veredicto di hues, y a apela, pero no a haya rason. 
Prome Minister a indica cu e trabounan pa cu e construccion di e hotel 
a cuminsa legalmente, tur permiso ta otorga y tur papel ta legalmente 
na ordo. E ta den ley si, cu unabes habitantenan tin cierto obhecionnan, 
nan mester wordo scucha. Pa loke ta e veredicto di hues, Prome Minister 
ta kere cu respetuosamente hues a haci un eror y cu pronto lo bin clar- 
idad. 


Prome Minister a expresa cu e ta sumamente importante pa comunidad 
di Aruba sa, cu Gobierno ta sostene y ta kere den proyecto aki, y lo sigui 
bringa nan posicion, cu speransa cu husticia lo prevalece. Tambe el a 
indica cu e proyecto aki lo no solamente trece desaroyo economico pa 
pais Aruba y pa San Nicolas, pero tambe lo mehora e bida social di tur 
esnan cu ta habita den e area aki, mirando cu nan lo por eherce nan 
trabou cerca di nan hogar. Prome Minister a splica cu tin un palabracion 
haci entre Gobierno di Aruba y Hotel Secrets, cu na momento di apli- 
cacion pa trabou, esnan cu ta biba den San Nicolas, lo tin prioridad pa 
haya trabou eynan. Esaki sigur ta un alivio grandi pa e habitantenan di 
San Nicolas di no mester lanta extra trempan tur mainta pa por yega na 
pia di trabou na ora. 


Loke Prome Minister a splica tambe ta cu e proyecto aki no solamente 
ta beneficia esnan cu ta biba na San Nicolas pa haya trabou sino tambe 
esnan cu ta desea di habri un negoshi chikito, pa asina por brinda 
servicio na e turistanan hosepdando den e hotel. Esaki ta e motibonan 
pakico Gobierno lo haci su maximo esfuerso pa logra haci e proyecto 
aki un realidad. 


Pa loke ta e desaroyadornan, Prome Minister a indica cu Gobierno tin un 
bon comunicacion cu nan, y cu nan ta sumamente gradici pa e sosten 
cu Gobierno ta brindando nan. Si yega e momento na unda cu nan lo 
dicidi pa no sigui mas cu e proyecto aki, causando un daño prehuicio na 
pais Aruba, Gobierno lo entama un caso contra esnan responsabel pa 
cu esaki. 
“Mi ta pidi tur hende pa no perde speransa, ban keda positivo pa asina 
nos por surpasa e reto aki mas lihe cu ta posibel,” Prome Minister Evelyn 
Wever-Croes a expresa. 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 7 JULI 
2023 om 10:00 uur 's-morgens bij de Kamer 
van Koophandel (Auditorium) aan de L.G. Smith 
Boulevard 10, Oranjestad, Aruba, in één zitting bij 
opbod en afslag in het openbaar worden verkocht, 
ex artikel 3:268 van het Burgerlijk Wetboek van 
Aruba: 


1. SAVANETA 195-C 


een woonhuis met verder toebehoren staande op een 
perceel 
eigendomsgrond 
ter 
grootte 
van 
ongeveer 
negenhonderd vierenveertig vierkante meter (944 m2), 
gelegen te Savaneta in Aruba, kadastraal bekend als Derde 
Afdeling Sectie H nummer 46 


richtprijs: Afl. 315.000,-- 


2. HOOIBERG 92-U 


een woonhuis met appartementen staande op een perceel 
eigendomsrond gelegen te Hooiberg in Aruba, groot ca. 
806 m2, welk perceel afkomstig is van het perceel 
kadastraal bekend als Eerste Afdeling Sectie R nummer 
3411 index D 14634. 


richtprijs: Afl. 285.000,-- 


- 
Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant 
in staat te zijn 
tot nakoming van zijn bod en de 
bijkomende kosten. 
- 
De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- 
Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 


Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


D 
iamars mainta a tuma luga un encuentro 
publico den Parlamento caminda cu a tra- 
ta un solo tema cual t’e maneho di migracion. 


A invita Minister di labor, energia y integra- 
cion, Glenbert Croes, p’asina duna un spli- 
cacion di e handboek toelating di 2023 cu a 
drenta na vigor recientemente. 


Lider di fraccion di MAS, Marisol Tromp, a 
remarca cu a pidi pa un reunion publico. 


Motibo di un reunion publico ta no solamente 
scucha e minister su informacion, pero por 
debati cu ne haciendo uzo di mocion, cual ta 
importante como un herment parlamentario. 


A haya un encuentro publico cual ta un tipo di 
reunion cu ta haya informacion di e minister, 
por haci pregunta, pero te ey. 


No por presenta ningun mocion, no por debati 
cu e minister, bin bek cu un di dos tanda y 
haya su contesta y tampoco no por presenta 
cualkier proposicion den un forma. 


Ta lamenta esaki, ya cu el a bira un Modus 
Operandi caba. 


Marisol Tromp (MAS): 


Ta lamenta cu no por 
a debati cu minister 
durante reunion di 
parlamento 

A 
.T.A.  ta  analisa  gasto di turistanan continuamente. Ta 
ricibi e cifra di “Tourism Receipts” di Banco Central, 
pero banda di esaki ta tambe midi esaki via transaccionnan 
cu tarhetanan Visa y Master Card bou di bishitantenan, du- 
rante nan estadia. Ambos pa turistanan stay-over y esnan 
cu ta bishita cu barco crucero ta midi esaki pa medio di exit 
surveys tambe. Pues prome cu Banco Central publica resul- 
tadonan pa cu “Tourism Receipts”, ya A.T.A. ta na altura di 
e tendencia pa cu patronchi di gasto di bishitantenan e im- 
pacto economico. Asina por bisa tambe cu A.T.A. ta midi e.o. 
e “Household Income” tambe di esnan cu ta bishita for di 
Merca y por midi si ta atrae esnan desea. 


Enfocando riba data di tarhetanan Visa, e Visa Destination 
Insights ta raporta e benta di volumen y cantidad di perso- 
nanan cu ta haci uzo di nan tarheta internacional di Visa 
mientras cu nan ta di bishita na Aruba. E data ta bin for 
di VisaNet cu ta contene tur transaccion cu ta tuma luga 
uzando tarhetanan di marca Visa. Esaki ta inclui transac- 
cion di credito, debito, pre-pago (pre-paid), transaccionnan 
comercial y di negoshi chikito, como tambe transaccionnan 
di ATM den forma di retira efectivo via Visa. 


E data ta wordo selecciona segun e siguiente criteria: e 
tarheta di Visa a wordo emiti pa un banco internacional y 
e transaccion a tuma luga na Aruba durante -den e caso 
aki- e prome kwartaal di 2023 den un forma fisico. Den otro 
palabra, bishitantenan tawata fisicamente presente na nos 
isla durante cu e transaccion a tuma luga. 


Aumento den prome kwartaal 
Algun punto clave pa tuma nota den prome kwartaal di 2023 
ta: Turistanan a gasta $155 miyon dollar na Aruba, cu ta 
indica un crecemento di 29.1% compara cu e aña anterior. 
Ademas a nota un crecemento di 42.1% den cantidad di 
persona cu un tarheta di Visa compara cu e aña anterior. E 
cantidad di transaccion tambe a conoce un crecemento di 
32.7% compara cu Q1 di 2022. Durante e prome kwartaal di 
2023, un suma di US $16 miyon a wordo retira den efectivo 
cu e tipo di tarheta aki. 


Patronchi di gasto di cada usuario ta sigui halto y ta normal- 
isando, despues di pandemia 
E averahe mensual den gasto pa cada cardholder a fluctua 
durante e ultimo 12 luna, pero a yega na un suma maximo di 


US $639 na februari 2023. E suma di benta a crece contin- 
uamente for di october 2022, confirmando un tendencia 
positivo.  


E mercado cu a gasta mas na Aruba den Q1 di 2023 tawata 
esun Mericano cu un crecemento di 24.7% compara cu e 
mesun periodo den 2022, mientras cu Brazil a logra e crece- 
mento mas fuerte compara cu Q1 2022 cu 106.1%. 


Si tira un bista riba e diferente categorianan di gasto y 
transaccion, mester menciona cu loke mas nan a gasta 
riba dje ta Restaurant y Comemento sigui pa ‘Retail’, Hotel 
y Acomodacion. E sector di Acomodacion a mustra un 
tendencia di crecemento na Q1 di 2023. E gasto averahe di 
cada usuario a wordo registra na $936 dollar, e suma di mas 
halto registra desde Q4 di 2021.  


A.T.A. lo sigui analisa e datonan aki di cerca, mientras ta 
sigui traha duro riba desaroyo di e producto turistico cu 
tambe ta contribui na un aumento di gasto di bishitantenan 
riba nos isla.  


A.T.A.: Transaccion cu tarhetanan di Visa 
a aumenta den prome kwartaal di 2023 


Turistanan a gasta $155 miyon dollar na Aruba cu e tipo di carchi aki 

D 
urante siman cu a pasa Directie 
Luchtvaart Aruba (DLA) a tene un 
accion di control riba rampa na Aruba 
su aeropuerto. Inspecteurnan di Direc- 
tie Luchtvaart, conhuntamente cu dos 
colega di Hulanda, a conduci un total di 
21 inspeccion. A inspecciona tur sorto 
di avion. Avion grandi, chikito, comer- 
cial y priva. E inspeccionnan aki ta in- 
speccionnan detaya y rigido cu ta tuma 
luga riba rampa na aeropuerto durante 
e operacion normal di e avionnan aki. 
Entre otro, ta controla licencia di e pi- 
lotonan, papelnan di e avion, ta con- 
trola e estado tecnico di e avion, e in- 
strumentonan y tur detaye den cabina. 
Si haya discrepancia, ta zorg pa esa- 
ki wordo coregi debidamente door di e 
aerolinea en cuestion. 


Como parti di su tareanan, Directie 
Luchtvaart 
ta 
conduci 
inspecci- 
onnan aki di rampa regularmente. Sin 
embargo, pa loke ta siman pasa, a 
dicidi pa tene un siman di accion, den 
unda durante un periodo di algun dia, 
un cantidad grandi di inspeccion a 
wordo haci. Dos colega inspecteur di 
Hulanda a forma parti di e team, door 


cu Aruba ta den e proceso pa uni su 
mes oficialmente na e programa di 
inspeccion di rampa di Union Europeo 
“SAFA” (Safety Assessment of Foreign 
Aircraft). 
Asina Aruba ta sigui ehemplo di otro 
paisnan grandi na mundo, manera 
Canada y Brasil, pa join e programa 
importante aki, y asina ta contribui na e 


SAFA database, pero na mes momento 
tambe ta beneficia di e gran cantidad 
di data cu ta bira disponibel pa Aruba 
tambe. 
Aunke Directie Luchtvaart no ta hopi 
den prensa, ta importante pa pueblo 
sa cu e trabounan necesario ta wordo 
haci pa sigura y garantisa e siguridad 
di aviacion na Aruba. 


Directie Luchtvaart cu accion di control riba rampa 

S 
ecretario di estado Alexandra van Huffelen a bisa como 
contesta n’e preguntanan di Tweede Kamer cu e gobier- 
nonan di Aruba y Corsou no tin plan pa permiti matrimonio 
entre e parehanan di e mesun sexo. 


E discusion riba esaki den Caribe Hulandes ta compleho y 
delicado. Cada un di e cuater paisnan autonomo di Reino 
(Hulanda, Aruba, Corsou y Sint Maarten) tin e responsabil- 
idad pa garantisa derecho humano y e libertad fundamental 
di su ciudadanonan. 


Corte Europeo di Derecho Humano a dicta cu si e paisnan no 
bay di acuerdo pa habri p’e matrimonio di e parehanan di e 
mesun sexo, nan ta obliga pa ofrece un alternativa manera e 
geregistreerd partnerschap ancra. 


Aruba ya a duna e prome paso den e direccion aki, aunke 


e geregistreerd partnerschap actual no ta ofrece e mesun 
derecho y proteccion legal cu matrimonio. Corsou y Sint 
Maarten ainda no a tuma e medidanan ekivalente. 


Prohibicion di discriminacion 
Mientrastanto Corte Comun di Husticia di Aruba, Corsou, 
Sint Maarten y Boneiro, Sint Eustatius y Saba, a dicta cu 
Aruba y Corsou a viola e prohibicion di discriminacion door 
di exclui matrimonio di pareha di e mesun sexo. E sentenci- 
anan aki n’e momentonan aki ta den cassatie na Hoge Raad. 


Sea cu e caminda pa igualdad ainda ta completo y insigur, ta 
duidelijk cu e tema di matrimonio entre persona di e mesun 
sexo lo sigui ta den e centro di discusion riba derecho 
humano y libertad dentro di Reino Hulandes. E proximo 
veredictonan di Corte Suprema lo ta sigui cu gran interes, 
segun e Secretario di Estado Alexandra van Huffelen. 


Gobierno di Aruba y Corsou no ta sostene 
matrimonio entre pareha di e mesun sexo 

N 
os por a mira cu lider di partido RAIZ mes ta toca y e mes ta 
baila. Despues di a comete un blunder awor ta trata di sua- 
visa e asunto. E daño ta haci caba. Nos no por compronde con e 
lider di partido RAIZ ta hinca den su cabes pa hiba su mesun go- 
bierno corte. Mas tristo ta cu bo ta mira e minister ta bay pa para 
e trabao dilanti di Embassy Suites y ta haya un cara abao. E ta- 
bata tin e curashi di bisa cu su persona como e minister di natu- 
ralesa tin e poder pa para e trabao. E minister kier proteha nos 
mangelnan pero te dia di awe e no ta zorg pa nos beachnan no 
wordo contamina cu e awa sushi cu ta sali for di Bubaliplas. 


Ora bisa cu e cartera di e minister ta un pret pakket e mester 
realisa cu e no tin ningun poder y cu e poder ta cay bao di e 
minister encarga cu infrastructura. Ainda pueblo ta warda pa 
gobierno anuncia cu lo haci algo pa stop e holo desagradabel 
cu e planta di purificacion na Bubaliplas ta causa. Gobierno no 
tin urgencia cu e planta di purificacion na Bubaliplas paso for di 
e rapport cu a bin den publicidad na aña 2021 tabata mustra e 
urgencia y te cu dia di awe nada a wordo haci. Nos por corda cu a 


habri e sloot den laat di anochi y laga e awa sushi bay lama. Ora 
esaki a bira conoci a manda esaki patras di Tierra del Sol. Den un 
habri y cera di wowo ta hinca e RioolWaterZuiveringsInstallatie 
den man di Utilities. Tabata tin 4 sentencia cu a cay contra di 
gobierno pa via di no a haci nada riba e planta di purificacion na 
Bubaliplas pa alivia e bisindario di holo stinki na restaurantnan y 
hotelnan y riba dje gobierno tin 1 miyon pa paga na dwangsom 
paso no a cumpli. 


E reunion cu caracter di urgencia diadomingo anochi na cas di 
lider di partido RAIZ a demostra cu e lider a bay na rudia pa e 
Prome Minister. El a sali afo y bisa cu partido RAIZ no ta bandona 
gobernacion pa via di interes general. Enbes cu e lider a sinta cu 
Prome Minister internamente a dicidi di busca un confrontacion 
publicamente. Nos ta kere cu nos Prome Minister su publicacion 
diadomingo a pone e minister di partido RAIZ para keto y yama 
un reunion urgentemente pa mira con partido RAIZ ta para. E 
matrimonio aki ta consisti di partido MEP y partido RAIZ. E publi- 
cacion di Prome Minister di diadomingo a manda un mensahe bon 
cla pa partido RAIZ. Nos ta kere cu e sumpiña cu partido RAIZ 
a claba den curason di nos Prome Minister lo keda sin conse- 
cuencia. E sumpiña ta claba te profundo di alma di nos Prome 
Minister paso e ta un humiyacion grandi. Esaki ta pasa ora cu un 
partido politico no ta respeta leynan di Dios. Papa Dios no ta bisti 
pidjama y Su tempo ta perfecto. Nos Dios conoce nos curason y 
E sa cu aki na Aruba tin un remanente cu no ta dobla pa cosnan 
cu ta contra Dios su boluntad. Partido Curpa e unico alternativa. 


E 
sey ta e mensahe cu Parlamentario di 
Partido Pueblo Arubano (AVP) a bin cu 
ne diamars mainta durante e conferencia 
di prensa semanal di e partido. Wyatt-Ras a 
condena e echo cu Minister di Salud Publi- 
co, Dangui Oduber a elogia su gobierno pa e 
logro di acreditacion JCI (Joint Commission 
International) cu Instituto Medico San Nico- 
las a obtene recientemente. 
Despues di a felicita directiva y ekipo completo 
di ImSan pa e acreditacion cu ta permiti nan 
funciona na un nivel mas competitivo y cu 
respaldo di un institucion manera Baptist 
Health di Florida, e parlamentario a coregi 
Minister Oduber su ponencia cu merito ta di 
Gabinete Wever-Croes. 


“Un logro hopi grandi. Un proceso cu a inicia 
di hopi aña atras,” asina Wyatt-Ras a bisa 
referiendo na e iniciativa cu e titular di salud 


publico di Gabinete Mike Eman, esta Richard 
Visser.A tuma mas cu dies aña pa realisa e 
vision di partido AVP. Awo e acreditacion lo 
yuda eleva e calidad di servicio cu ta brinda 
y lo haci posibel cooperacion internacional 
cu otro institutonan.  


E parlamentario di AVP ta kere cu, na luga 
pronkia cu pluma di otro, Minister Oduber 
mester preocupa su mes mas pa su posibel 
rol den e investigacion penal, manera esun 
Vacuna Gate caminda su empleado y campa- 
ñadonan a bay cera pa motibo di fraude cu 
certificacion di vacuna. 
E titular actual di salud publico mester asumi 
su responsabilidad pa e fraude aki. Tambe e 
tin cu busca un solucion pa e restriccion cu 
tin den remedi cu AZV ta cubri (austerisacion 
di e positieve lijst), na luga di felicita su mes 
pa trabou cu e no a haci. 


Eric Ras(Curpa): 


Falta di integridad ta haci 
Minister Arends mescos cu nan 


E minister mester a tuma su retiro 
despues di e blunder cometi 


Parlamentario drs. Mervin Wyatt-Ras: 


Minister Oduber mester traha y stop di pronkia cu pluma di otro 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


R 
iba 19 di December 2022 premier Rutte di Hulanda a pidi ex- 
cusa na paisnan den Reino pa e “pasado di sclavitud.” Den su 
discurso e premier a vocifera cu su pidimento di excusa tabata 
e prome stap, pero cu ainda mester defini kico exactamente lo 
sigui despues di e “komma.” Mientras tanto Hulanda ta trahando 
hunto cu e paisnan riba un plan pa conscientisa pueblo di e pais- 
nan den Reino riba nos pasado di sclavitud. Parti di e plan aki ta 
pa produci data, organisa exposicionnan, bin cu un museo di arte 
(na Corsou), y e posibilidad cu “sclavitud di Pasado” por wordo 
incorpora den e curriculum di nos scolnan pa siña nos muchanan 
por wordo educa riba e topico. 


Plan di “Sclavitud di Pasado” Defini pa e Colonista 
Ta bastante preocupante si cu ta exactamente Hulanda ta esun cu 
ta pushando pa e plan aki pa “celebra” y “conscientisa” e paisnan 
riba sclavitud di pasado. Subsidionan cu a wordo poni disponibel 
na Mondriaan Fonds pa empodera fundacionnan pa conscientisa 
pueblonan di CAS riba e topico di sclavitud di pasado a bay mas 
bien pa fundacionnan Hulandes. Nos ta papia aki di 200 miyon 
euro cu nunca mas lo yega CAS. Ta bon pa remarca cu Hulanda 
no a haci niun esfuerso pa “reserva” un porcentahe di e suma aki 
pa Aruba pa asina sigura cu e programa di “Sclavitud di Pasado” 
por ta exitoso na nos pais. Esaki ta zona manera cu nunca 
Hulanda tabata kier pa esaki yega CAS mes den prome instancia! 
Awor Hulanda a laga sa bon cla tambe cu no lo tin placa mas pa 


e proyectonan na paisnan CAS. Pa colmo e paisnan CAS no tin 
mucho di bisa tampoco den e proceso pa duna contenido na e 
plan. E ironia ta cu Hulanda, cu tabata e colonisado, ta esun cu ta 
defini y ta duna contenido na e plan y paisnan CAS no tin mucho 
di bisa den esaki. Con un mentalidad asina aki por trece un solu- 
cion na e “Sclavitud di Pasado” di cual Hulanda a haci su mes 
culpabel? Bo a comete un delito y abo mes kier ta hues con pa 
paga pe delito? Kico lo bini despues di e komma? CAS lo tin auto- 
ridad pa dicidi hunto cu Hulanda riba e tema aki of un biaha mas 
nos lo wak e colonisado dicidi tur cos? 


Actitud Colonial di Hulanda no a Cambia 
E ta un bastante evidente cu Hulanda su modus operandi no a 
cambia ora cu ta trata cu Aruba. Hulanda a presta Aruba 916 
miyon florin durante pandemia. E suma aki ta un porcentahe 
abao compara cu debe nacional di nos pais. Aruba tin un trayecto 
di bon pago di su debenan y nunca a faya den esaki. Hulanda den 
su ansha pa finalmente tin Aruba den su gara atrobe ta hungando 
un “wega di poder” cu Aruba pa finalmente “somete” nos pais 
atrobe. Asina Hulanda ta usando e refinanciamento di e debe di 
pandemia pa exigi pa nos cay bao di un Consensus Rijkswet, cu 
kier kita e poder independiente di nos Parlamento, e organo di 
mas halto di nos pais y alabes y bos di nos pueblo. Hulanda kier 
mina nos democracia y esaki ta e motibo principal cu nos frac- 
cion ta resisti e rijkswet. Tin diferente aspecto den e ley aki cu 
Hulanda kier usa pa tene nos bao di nan poder sin duna un fecha 
of manera con pa sali di e supuesto “Consensus” Rijkswet aki. 
Nos fraccion a ofrece un otro alternativa na Hulanda enbes di un 
consensus rijkswet manera un LAFT modifica. No tin niun motibo 
pa un consensus rijkswet. 


Manipulacion Colonial 
Fraccion di MEP ta pro supervision, control, y CAFT. Pero Hulanda 
a pone dos condicionnan pa Aruba pa loke ta refinanciamento 
di e debenan; (1)-Acepta e consensus rijkswet y haya refinan- 
ciamento na un porcentahe preferencial na 3.2%. (2)-Rechasa 
e consensus rijkswet y wordo ofreci refinanciamento na porcen- 
tahe di Mercado entre 6-8%. E pregunta ta, si Hulanda kier yuda 
nos pais supera e efectonan economico catastrofal di pandemia, 
y pa nos pais sigui paga e lening y alabes sigui inverti den nos 
comunidad, pakico e ta impone e condicionnan cu ta diseña 
pa manipula y obliga nos pais? Acaso Aruba a nenga di paga? 
Supuestamente Hulanda kier yuda nos toch? No, e colonisado 
kier obliga Aruba posiciona su mes bao su pia. Mientrastanto 
Hulanda ta tirando cu 28 biyon euro pa reduci apenas 0.00036 
grado Celsius den atmosfera pa evita calientamento global, 
cual su mes miembronan di Tweede Kamer a ridiculisa, a regala 
biyones na Italia y Spaña sin mucho exigencia, pero awe nan 
ta busca pa mara Aruba pa semper bao di nan autoridad colo- 
nista pa 916 miyon florin. Pe motibo ey, nos sclavitud di pasado a 
siña nos cu e mentalidad colonial Hulandes no a cambia. Boneiro 
ta un bon ehempel di sclavitud actual bao di Hulanda. Slavernij 
verleden? Cua verleden? 


Parlamentario Marco Berlis (MEP): 


Cua slavernij verleden? 


E fabula di Hulanda pa laga 
poblacionnan di paisnan den Caribe kere 
cu sclavitud a caba den Reino Hulandes 

E 
Aruba International Regatta 2023 ta un tremendo evento 
programa pa tuma luga riba Diahuebs, 24 di Augustus te cu 
Diadomingo 27 di Augustus. E Regatta lo ranca sali cu un open- 
ing event riba Diahuebs, anto e Regarta Party lo ta e siguiente 
dia riba 25 di Augustus cual lo ta un oportunidad perfecto pa 
conoce hende nobo, comparti storianan y experiencia un atmos- 
feer unico di loke ta experiencia comunitario di nabegacion. Pues 
prepara pa fiesta, hari y pasa bon den un ambiente fantastico cu 
Aruba International Regatta so por ofrece! 


Marca bo kalender pa e Regatta Party cual lo sigur bira un fiesta 
memorabel cu dos dia yena cu actividad, riba 26 y 27 di Augustus 
unda e caredanan lo tuma luga. E evento aki ta atrae participan- 
tenan y publico for di varios parti di mundo cu tin hopi pasion pa 
nabegacion y tur loke ta bida maritimo. 


Regatta lo presenta un rango diverso di clase di nabegacion, cu 
enfasis riba diferente nivel di abilidad y interes. 


Esaki lo ta e clase cu lo participa den e caredanan: 
• Optimist: E clase aki ta specificamente diseña pa nabegadonan 
hoben, brindando nan un oportunidad pa por mustra nan abili- 
dadnan di nabegacion y competi. 
• Qubes: Un otro clase dedica na nabegadonan hoben, e clase 
di Qubes ta ofrece un plataforma competitivo pa juniors por 
demostra nan abilidadnan di nabegacion 
• F11: E clase aki ta inclui botonan di careda F11, cu ta conoci 
pa nan velocidad y agilidad. Participantenan den e clase aki ta 
nabegadonan cu hopi abilidad den nabega awanan dificil cu hopi 
precision 
• Beachcats: E clase di Beachcats ta envolvi careda di catamaran 
chikito y cu menos peso. E botonan aki ta traha pa velocidad y 
diversion 
• Sunfish: E clase di Sunfish ta popular pa loke ta ‘single-handed 
racing’ cual ta envolvi nabegacion den botonan chikito facil pa 
maneha y brindando tog un experiencia divertido 
• Laser: E clase di Laser ta renombra pa loke ta su caredanan 
competitivo. E ta inclui ‘single-handed sailing’ den Laser sail- 
boats y ta rekeri hopi abilidad y precision 
• RaceClass I [Yachts]: E clase aki ta inclui careda den yacht hopi 
mas grandi, mustrando tambe elegancia y poder di e vehiculonan 
aki. Participantenan den e clase aki ta competi cu nan yate pa 
demostra nan experiencia den nabegacion 
• Cruising Class [Yachts]: The Cruising Class ta ofrece un experi- 
encia hopi mas relaha cu ta enfoca riba e diversion di nabegacion 
y colaboracion entre participantenan. E ta habri pa yate di dife- 
rente tamaño y configuracion 


• Live Aboard Class [Yachts]: E clase aki ta pa nabegadonan cu 
ta biba den exterior cu nan yate. E ta brinda un oportunidad pa 
nabegadonan di exterior tambe por mustra nan abilidadnan di 
nabegacion y disfruta di e experiencia di Regatta 
• Multihull [Class]: E clase aki ta envolvi careda den multi-hulled 
sailboats, cual ta conoci pa nan stabilidad y velocidad. E clase 
aki ta atrae nabegadonan cu hopi abilidad den nabegacion di e 
vehiculonan unico aki 
• Kite: Kite Class ta dedica na kiteboarding, un deporte maritimo 
hopi divertido cu ta combina sailing & surfing. Kiteboarders ta 
mustra nan abilidadnan y tambe ta presenta algo maniobra riba 
lama 
• Windsurf: E clase di Windsurf ta envolvi careda riba windsurfing 
boards, utilisando e poder di e biento pa maniobra y yega na 
velocidadnan mas halto. Windsurfers ta demostra nan expertisio 
den e clase dinamico aki. 


Adicionalmente e International Aruba Regatta tambe lo presenta 
cuminda y bebida excelente den servicio pa ambos e nabegadonan 
y publico. Esnan presente lo por disfruta di platonan delicioso y 
bebidanan refrescante mientras ta disfruta di e ambiente di Regatta. 


Entretenimento lo wordo brinda pa bandanan local di Reggea cu 
lo agrega un ambiente vibrante na e evento. E zonidonan di e 
musica lo complementa e accion y sensacionnan di e caredanan, 
asina creado un ambiente festivo pa tur por disfruta di dje. 


Tambe mester agrega cu International Aruba Regatta ta pone un 
enfasis hopi fuerte den loke ta bida maritimo, brindando consci- 
entisacion riba e importancia di proteha y preserva nos lama. 
Por medio di compina e diversion di nabegacion cu e enfoke 
riba administracion ambiental, International Aruba Regatta ta 
promove sostenibilidad y responsabilidad pa ora ta trata deport- 
enan maritimo y recreacion. 


Generalmente, International Aruba Regatta ta priminti di brinda 
caredanan emocionante, platonan delicioso y servicionan di 
bebida, entretenimento captivante, y un compromiso pa guia nos 
nabegadonan hoben y preserva nos medio ambiente y bida mari- 
timo. Esaki ta un evento cu ta trece tur amante di nabegacion 
hunto, e comunidad local, y tambe bishitantenan pa disfruta di 
un experiencia memorabel. 


Nos ta warda bo na Regatta! 


Preparacion ta den 
full swing pa Aruba 
International Regatta 2023 

D 
iadomingo, 25 di juni, e cuater institutonan principal 
di enseñansa superior y investigacion den e parti Cari- 
bense di Reino a firma dos Memorandum of Understanding 
pa colaboracion mas fuerte y intercambio entre facultad pa 
loke ta trata personal y studiante. 


Representante di University of St. Martin (USM), University 
of Curaçao (UoC), University of Aruba (UA) y Instituto 
Pedagogico Arubano (IPA) a topa na campus di USM na Pond 
Island durante fin di siman pa discuti area di colaboracion, 
programa di intercambio y mobilidad den Reino Hulandes 
pa sostene exito di studiante y mas desaroyo di enseñansa 
superior den region. Un MOU a afirma e compromiso cu a 
haci na 2014 entre e institutonan di Caribe (UNICARIB) pa 
coopera den desaroyo di curiculo, comparti recurso y inves- 
tigacion. E di dos documento cu a firma ta sigura partership 
den programa di intercambio di studiante, reconocemento 
di credito y intercambio profesional y academico entre 
miembro di facultad y personal den cuadro di Strategic 
Education Alliance (SEA). 


Ya a aloca fondo pa intercambio di studiante durante e ultimo 
Vierlandenoverleg (4LO) na januari di aña aki, ora cu minister 
di educacion di Hulanda, Curaçao, Aruba y Sint Maarten 
a compromete pa traha cu e universidadnan regional pa 
trece calidad di enseñansa den Caribe. Entre e acuerdonan 
tabata coordinacion di un aña fundeshi pre-academico cu 
ta enfoca riba preparacion di studiante pa enseñansa supe- 
rior den region of na Hulanda. Tambe durante e reunion, 
tur cuater instituto a compromete pa instala Caribbean 
Higher Education Council of the Kingdom of the Netherlands 
(CHECK). E Conseho di Enseñansa Superior di Caribe di Reino 
Hulandes lo supervisa proyecto, dialogo tocante acredita- 
cion y siguridad di calidad, sincronisacion di investigacion 
cientifico y basa riba practica y programa academico, y duna 
conseho na minister tocante maneho relaciona. 


CHECK lo traha hopi di acerca cu SEA. SEA a ser instala 
durante un conferencia di trabou na Aruba na september di 
2022, unda representante di instituto regional di enseñansa 
terciario y superior a topa cu tur cuatro ministerio y entidad 
publico di Saba, Sint Eustatius y Bonaire. Siguiendo experi- 
encia di programa di intercambio na nivel Europeo manera 
Erasmus+, a crea SEA+ pa facilita intercambio den Reino. 
Intercambio di studiante por inicia den aña academico 2023- 
2024 y studiante por pasa te cu un semester den exterior. 


Na cada instituto, un departamento di asunto internacional 
lo coordina e programanan di intercambio. Beca ta ofrece un 
compensacion di gasto di biahe y estadia. 


Na e reunion tene na USM diadomingo tabata presente 
Director di IPA drs. Marilyn Richardson, Rector di UA Prof. dr. 
Viola Heutger y Presidente di USM Prof. dr. Antonio Carmona 
Baez. Representando University of Curaçao tabata Prof. 
dr. Elisabeth Echteld. E ekipo tabata compaña pa Julisca 
van Rossum di Ministerio di Enseñansa, Cultura y Ciencia 
di Caribe Hulandes, y Wladimir Kleinmoedig di Ministerio 
di Enseñansa, Ciencia, Cultura y Deporte di Curaçao. E 
siguiente encuentro di e Conseho nobo funda ta planea pa 
tuma luga na september. 


Institutonan di Caribe ta firma 
MOU pa Enseñansa Superior 

D 
ia 18 di augustus di e aña aki, Aruba ta celebra 100 aña di 
aviacion. Riba e mesun fecha aki pero na aña 1923, e prome 
avion a aterisa na Aruba den Paardenbaai, na Oranjestad. Des- 
de e tempo ey, e industria di aviacion na Aruba a conoce un 
evolucion significativo y asina a bira un parti importante pa e 
economia di Aruba. 


Pa celebra e echo historico aki, Aruba Airport Authority N.V. 
(AAA) den colaboracion cu Gobierno di Aruba, Aruba Tourism 
Authority, Department of Civil Aviation (DCA), Air Navigation 
Services Aruba N.V. (ANSA) y Agustin Vrolijk ta organisa varios 
evento como antesala pa e fecha di 18 di augustus. 


Un di e eventonan ta e Aruba Aviation Expo 2023, programa pa 
diadomingo awo dia 2 di juli na aeropuerto priva. E evento tan 
spera aki ta conmemora 100 aña di excelencia di aviacion na 
Aruba y ta priminti di ta un gran evento pa comunidad di Aruba. 


Aruba Aviation Expo 2023 ta reuni tur cu tin entusiasmo pa 
aviacion pero tambe e profesionalnan den e industria pa asina 
tin un dia yena exhibicion di avion y ekipo, exhibicion interac- 
tivo y discusionnan interesante. Tur cu atende e evento tin e 
oportunidad di explora e tecnologia aeronautico, ta testigo di 
con ta prepara e avionnan y e ekiponan, experencia flight simu- 
lators y participa den oportunidad pa network cu e lidernan den 
e industria. 


Aruba Aviation Expo 2023 ta curasha e participacion di tur 
persona cu tin interes pa aviacion for di mucha te cu adulto. 
Sea bo ta un piloto, profesional den aviacion of ta simplemente 
encanta cu bula, e expo aki ta priminti di ta un experiencia 
inolvidabel. 


Ademas AAA ta invita tur mucha artista y innovado di e 
scolnan basico di Aruba pa participa den e competencianan: 
Competencia di pinta (klas 1 te cu 3) y e competencia di avion 
recicla (klas 4 te cu 6). E actividadnan aki ta parti di e gran 
celebracion di e 100 aña di aviacion na Aruba y su obhetivo ta 
pa promove creatividad, e consciencia ambiental y e amor pa 
aviacion den nos muchanan. 


Pa participa e alumnonan mester sigui e instruccionnan den e 
papel ricibi den e pakete di “Buki di Pret”. Mester entrega tur 
cos na e stand di Ban Serio na e Aruba Aviation Expo 2023 cu 
ta tumando luga diadomingo awo di 10or di mainta te cu 4or 
di atardi. Entrada pa e Aruba Aviation Expo ta completamente 
gratis. 


Pa mas informacion bishita: facebook.com/ArubaAirport. 


Aruba Aviation Expo 2023: 


Aruba ta celebra un siglo di excelencia den aviacion 

D 
ialuna a tuma luga un ceremonia virtual na Horacio Odu- 
ber Hospital unda a otorga na cinco (5) colega di HOH 
nan certificado di e estudio “Basis Acute Zorg” (BAZ). Otro 
hospitalnan den region tambe ta participa na e estudio aki y 
asina hunto un total di 14 studiante a logra e estudio di BAZ, 
esta seis (6) di Curaçao Medical Center (CMC) y tambe tres 
(3) di ImSan. 
Durante su discurso representando Hospital di Aruba, Lenie 
Denteneer, manager di HOH Academy ta duna di conoce cu 
despues di e estudio aki su desea ta pa e studiantenan scoge 
e trayecto pa specialisa den sea Cuido Intensivo (ICU), 
Cardiac Care, Recovery of Departamento di Emergencia. 
Tambe cu en general mester di mas specialisacion na cama 
di pashent y cu HOH Academy actualmente ta trahando duro 
y enfoca mas ainda riba duna guia y bin cu mas curso pa 
amplia nan servicio di educacion na HOH. 


“Mi ta masha orguyoso di nos studiantenan cu a traha duro 
pa logra esaki mientras cu nan ta eherce nan trabou diario 
tambe”, tabata palabranan di elogio di sr. Jacco Vroegop di 
Hunta di Directiva di HOH. Esaki no lo por a wordo realisa 
sin ayudo di VWS Hulanda y VUmc Amstel Academie. Ta 
tremendo cu e studiantenan awo por sigui specialisa den 
cuido medico y asina eleva e calidad di conocemento y yuda 
nos bay dilanti pa nos pashentnan. Nos di Hunta di Directiva 
di Hospital ta kere firmemente den educacion y ta masha 
contento cu e studiantenan ta proactivo den sigui update 
nan carera. Un grupo cu e biaha aki ta consisti di hende 
muhe solamente demostrando asina e ”willpower” di e ser 
femenino. Masha pabien”, asina e director a finalisa bisando. 


Nina van Romondt, studiante di BAZ, durante su discurso 
como studiante di e grupo di HOH ela cuminsa na gradici 
Hospital, HOH Academy y Amstel Academie pa e oportunidad 
aki. “Tabatin momento bunita y otronan menos bunita pero 
na final mi a crece como enfermera y tambe como persona. 
Mi ta spera mi por motiva y inspira otro pa tambe sigui e 
opleiding aki y pa nos tur keda update nos mes pa duna e 
miho cuido posibel na pashent. Mi lo implementa y comparti 
mi conocemento nobo adkiri. E opleiding aki a duna mi un 
miho bista di ki ora e pashent mester di un ayudo agudo.” 
Y na final e ta termina bisando cu e logro aki ta nifica hopi 
pa mi persona. Tin diferente opcion pa e siguiente trayecto 
pero mi sa caba cu mi kier aplica pa e opleiding di Cuido 
Intensivo (ICU). Pues esey ta mi meta awo.” 


Daisy van Leeuwen, Clinical Teacher in opleiding, a duna di 
conoce cu e estudio aki a inicia durante pandemia como parti 
di e programa di enseñanza di Caribbean Health Academy 


(CARIBHA) finansa pa VWS Hulanda. Esaki ya caba ta e di 
tres grupo di HOH cu ta participa y unda cu e studiantenan ta 
siña brinda cuido den caso di un situacion agudo. E studian- 
tenan aki awo lo bay bek nan departamento y asina por uza 
nan conocemento y comparti esaki tambe cu nan coleganan. 
Tambe fin di aña nan por registra pa e siguiente trayecto, 
esta specialisa pa VVO (Verpleegkundige Vervolg Opleiding) 
pa Emergencia of Intensive Care. E trayecto aki tambe ta 
wordo ofreci danki ne contribucion di VWS Hulanda. 


Hunta di Directiva y team completo di HOH Academy ta 
felicita tur colega cu a logra certifica pa Basis Acute Zorg 
esta Nina van Romondt, Danna Garcia, Jelissa Martinus, 
Shar-Dae Maduro y Analyn Croen. Un aplauso fuerte pa 
nan dedicacion y motivacion pa logra un meta mas den nan 
carera profesional cu alfinal ta pa eleva calidad di cuido pa 
HOH y Aruba! 


Cinco colega na HOH ta logra certifica pa Basis Acute Zorg 


E di tres grupo disciplina y dedica pa eleva nan carera den cuido 


Diahuebs, 29 Juni 2023 
AWEMainta 
COMUNIDAD 
19 


S 
ETAR  ta  anuncia su campaña di 
vakantie grandi ofreciendo clien- 
tenan cu haci compras na un di nos Tele- 
shopnan, e oportunidad pa gana un bi- 
ahe pa 4 persona pa Orlando na Octo- 
ber. 


Con pa participa ta hopi facil: 
Cu cada  cumpra  di AWG 50 of na 
momento di renoba  of  busca  un 
servicio di Hybrid, Postpaid U, SETAR 
Complete, Wireless Home Internet, of 
otro servicio di SETAR, e cliente lo ricibi 
10 ticket pa participa. 


E ganado di e campaña lo ricibi un 
biahe pa 4 persona cu ta inclui: 


tickets pa Orlando, estadia, 
Day-Pass pa Seaworld y hopi mas. 


Den 
e  
foyeto  
obtenibel  
na 
tur  Teleshop  of  riba  www.setar.aw, 
por lesa mas di e promocionnan 
cu tin, manera Prepaid Data  tripli- 
fica  riba e bundel di Dia, celularnan 
obtenibel cu diferente paketenan di 
Mobil cu SETAR ta ofrece manera 
Hybrid, Postpaid U y Prepaid. Tambe 
tin promocion riba e servicio di SETAR 
Complete  unda  cu  pa  e periodo di 
vakantie, tur cliente cu busca e servicio 
aki, ta haya  instalacion  gratis y un 
speaker.  
Bishita un di nos Teleshopnan awe mes 


y sigui  SETAR su pagina di Facebook 
unda cu lo anuncia e ganado di e 
biahe  pa  Orlando na comienso di 
augustus. 


S 
iguiendo cu e reunionnan strategico na Hulanda, dele- 
gacion di Pais Aruba, lidera door di Minister Plenipoten- 
ciario señor Ady Thijsen, a reuni cu profesor y abogado se- 
ñor Arjen van Rijn. Señor Van Rijn ta experto riba tereno 
constitucional y relacionnan constitucional. E tin tambe am- 
plio experiencia riba tereno di relacionnan dentro di Reino. 


E reunion tabata di caracter informativo na unda a para keto 
na diferente aspecto constitucional dentro di reino. Asina a 
toca temanan manera desmantelacion di Antiya, revision di 
Statuut na aña 1993. Tambe a papia tocante e importancia 
di envolve comunidad riba temanan cardinal manera deficit 
democratico y e efecto di esaki riba bida diario. A para keto 
na con pa introduci e temanan aki den un forma atractivo y 
efectivo. 
E historia di Ronde Tafel Conferentie tambe a wordo trata 
unda cu a analisa e sistematica di e conferencia aki. Den un 
epoca unda cu relacionnan dentro di Reino ta di gran impor- 
tancia, Pais Aruba ta keda haci tur esfuerso pa intercambia 
perspectiva cu diferente experto y persona riba tereno di 
Asunto di Reino. 


Adicionalmente lo ta deliberando riba kico ta e pasonan 
necesario pa crea mas conscientisacion riba e tema aki 
cerca comunidad na Aruba y tambe cerca instancianan na 
Hulanda. 


Prome Minister Evelyn Wever-Croes ta gradici Minister 
Plenipotenciario señor Ady Thijsen y representante di 
Tijdelijke Werkorganisatie Aruba, señora Indra Zaandam pa 
e bon trabou cu nan ta haciendo den cuadro di Aruba su 
trayecto di recuperacion. Tambe Prome Minister ta suma- 
mente gradicido na señor Van Rijn pa su tempo y e infor- 
macion duna. Den transcurso di dianan e delegacion di Pais 
Aruba lo ta reuniendo cu diferente otro experto riba e tema 
aki. 


SETAR a saca su foyeto yena cu promocion y 
a lansa su campaña pa vakantie grandi 


Prome Minister Evelyn Wever-Croes: 
Pais Aruba ta reuni cu 
profesor Arjen van Rijn 

M 
etabolic Foundation ta trahando riba e proyecto Surf- 
side Science, cu ta sosteni pa fondo di Union Europeo. 
Surfside Science ta un proyecto cu ta traha riba metodonan 
economico y replicable pa midi medio ambiente.  


Den a caso aki a midi cambio den tamaño di nos islanan di 
rif. A compara e midi di 46 islanan di rif basa riba imagen di 
aña 2002 y 2022. A midi cambio den tamaño y forma. 


Islanan di rif ta funciona manera un muraya cu ta proteha 
Aruba di mal tempo strobando ola di lama di yega na canto 
ademas nan ta proteha nos costa contra subida di nivel di 
lama causa dor di calentamento global. Ademas nan ta crea 
ecosistemanan valioso.  
Lastimosamente isla di Rif wardo considera hopi vulnerable 
pa cambio di clima dor cu nan area di isla ta basta abao, 
chikito y mas tanto nan ta consisti di elemento nan cu ta 
drif bay manera santo. Esaki a pone cu e team di Metabolic 
Foundation tabata interesa pa wak e estado di Aruba su 
islanan di rif.  


A uza e programa gratis  ‘Google Earth Pro’ (GEP) pa midi e 
cambionan. Den e programa aki por mira imagen di satellite 
den cualidad di resolucion halto fe aña 2002 te awo. Ademas 
a crea un tutorial riba youtube unda ta splice na placa chikito 
con a midi e cambionan por wak esaki na:  https://www. 
youtube.com/watch?v=FITfwGAQcdE 


E resultadonan di e investigacion di islanan di rif nan entre 
aña 2002 y 2022 ta mustra  Casi tur isla a bira mas chikito 
como tambe mas compacto y rondo. Ademas por mira cu 5 
isla a fractura y 15 isla cu a wordo midi na 2002 ta parce di 
ta bou awa pa varios dato na 2022.  


Christie Mettes di Metabolic Foundation a presenta e estudio 
aki riba 28 Juni durante e Dutch Caribbean Research Week 
2023. 
Por mira e presentacion riba e pagina: science.brenchies. 
com/reef-islands/ 
Por sigui e trabao di surfside science riba e pagina aki of 
riba e cuenta di instagram @brenchies.   


Pa cualkier pregunta haci contacto tambe con e-mail na 
science@brenchies.com. 


Surfside Science ta haci posibel dor di fondo di Union 
Europeo y wordo guia dor di RESEMBID cu ta un programa 


cu ta sostene desaroyo humano sostenibel di paisnan y teri- 
torio Europeo den Caribe (OCTs), di cual Aruba ta parti. 
RESEMBID ta financia dor di Union Europeo y su partner di 
implementacion ta Expertise France. E ultimo ta un agencia 
di colaboracion pa desaroyo di Gobierno Francés.  


Surfside Science a midi cambio di 
nos islanan di rif entre 2002 pa 2022 


C 
u 
sumo 
placer 
Fundacion 
Lanta 
Papiamen- 
to ta invita comunidad di Aruba pa  un  comb- 
ersatorio pa  conmemora  dia  di  Abolicion di  Sclavi- 
tud. Tema di e encuentro: “Sclavitud y Papiamento”. 


Esaki lo tuma luga diabierna 30 di juni 2023 na Centro di 
Bario Playa Pabou di 6:30 pa 8:30pm. 


Ramon Todd-Dandaré Mag. Ling. y Dr. Joyce Pereira 
lo duna un introduccion cortico. Despues ta sigui cu e 
combersatorio den sala, caminda tur presente por duna 
nan opinion y discuti sanamente tocante e topico. Un y 
tur ta cordialmente bonbini! 


Diabierna awor FLP 
ta conmemora dia di 
Abolicion di Sclavitud 

D 
epartamento di Asuntonan Economico, Comercio y In- 
dustria y su unidad Exprodesk, ta organisa ‘Export Week 
2023: Conquering New Horizons’. E Export Week aki lo tuma 
luga dialuna 3 di juli y lo termina diabierna 7 di juli na De- 
partamento di Asuntonan Eocnomico, Comercio y Industria 
(L.G. Smith Boulevard #160 Sun Plaza Building 2nd Floor), 
ful e siman di 9’or di mainta pa 12’or di merdia. Participacion 
ta gratis y e idioma lo ta Papiamento y Ingles. Pa por partici- 
pa mester registra na: https://cutt.ly/ExportWeek2023 


Export Week 2023: ‘Conquering New Horizons’ 
Export Week 2023 ta organisa pa tur entrepreneur y comer- 
ciante local. Durante e Export Week, participantenan lo 
ricibi informacion tocante ‘E-commerce latest trends’, ‘Free 
Artificial Intelligence (AI) tools’ manera ‘ads creation’ y 
‘content writing’; ‘digital assets latest trends’; con AI por 
yuda’bo adapta of crea un modelo comercial nobo; con pa 
distingui entre un bon y un mal oferta di producto; e canal 
adecua pa yega na bo usuarionan final; con pa organisa 
evenementonan digital cu un sistema di pago cu no ta uza 
efectivo; ‘blockchain’; e futuro di e pagonan digital; bienes 
digital/NFT y mucho mas! 


Tambe durante e siman tur participante ta haya e oportun- 
idad unico di por bin cu nan laptop pa asina experiencia 
pa nan mes con ta traha cu ‘AI tools’ cu ta completamente 
gratis. 


Oradornan local y internacional 
Lo tin varios oradornan local kende ta sr. Edjean Semeleer 
di Go Cultura, sr. Jorge Zarraga di JZ Marketing & 
Communications, sr. Fred de Jong di Reconnoitre, sr. Marlon 


Kock di Aruba Bank, sr. Germille Geerman y sr. Ruben 
Metevosyan di MATEVO Multiverse. Oradornan internacional 
lo ta sr. David B. Levy Maduro di CX Pay y sr. Wessel Mol di 
Holland House Colombia. 


Pa mas informacion over di Export Week 2023: ‘Conquering 
New Horizons’, por tuma contacto cu sra. Sharon Meijer via: 
s.meijer@deaci.aw 


Exprodesk ta invita nos comerciantenan pa participa na 


‘Export Week 2023: Conquering New Horizons’ 


Diahuebs, 29 Juni 2023 
COMUNIDAD 
22 
AWEMainta 


U 
n feliz mainta na colega Minister Arends, CEO Meijs di 
aeropuerto, ehecutivonan di AAA y tambe miembronan 
den prensa presente. 


Dia 18 augustus Aruba lo celebra oficialmente, 100 aña 
di aviacion. Sigur esaki lo ta un momento hopi special pa 
celebra y conmemora e hecho cu 100 aña pasa e prome 
avion a baha na Aruba. 


Turismo 
Nos economia ta depende di turismo, turismo ta keda e 
driver principal di nos economia y nos a sinti kico e conse- 
cuencianan ta ora avionnan no ta baha na Aruba. Aviacion ta 
parti instrumental di nos turismo, specialmente nos turismo 
stayover. Sin aviacion lo no existi turismo stayover. Turismo 
ta depende di aviacion y aviacion ta depende di turismo pa 
e demanda y pa yena nan asientonan. 


E ultimo 100 añanan cu a transcuri Aruba su aeropuerto y 
aviacion a pasa den diferente etapanan. Nos a mira y expe- 
riencia na Aruba con Aruba a keda crece, nos turismo a keda 
aumenta y desaroya, con nos aeropuerto a keda bira mas 
grandi y con nos conexion y cantidad di vuelonan a keda 
aumenta. Actualmente tin 25 aerolinea ta bula pa Aruba. 
Nos ta conecta cu 35 destinacionnan den mundo di cual 20 
gateway na Merca. 


Danki na aviacion, specialmente e cantidad di conexion cu 
Aruba tin cu resto di mundo, nos turismo ta asina exitoso. 
Esaki sigur ta un trabou grandi di AAA y su Air Service 
Development. 


Dependiente di aviacion 
E region di Caribe y Aruba ta depende fuertemente di turismo 


y naturalmente di aviacion. 
Si nos por traduci kico aviacion ta nifica pa nos turismo: 
• 70% di nos turistanan cu ta yega Aruba ta yega cu avion. 
Turismo a genera 4.4 biyon florin pa Aruba su economia na 
aña 2022. 
• Na aña 2022 airport a ricibi 1.3 miyon pasahero y 1.6 
miyon pasahero a sali for di airport . 
• ATA tawata tin un aña record 
• AAA tawata tin un aña record 
Y tur esaki danki na aviacion. 


Beneficionan di aviacion 
Aviacion tin hopi beneficionan pa pais Aruba. E ta crea 
cuponan di trabou, e ta facilita comercio y ta percura pa tin 
turismo. 


Celebracion 100 aña 
Den luna di augustus Aruba lo celebra 100 aña di aviacion 
y en conexion cu esaki Aruba Airport Authority a prepara 
varios actividad den luna di juli. 


Diadomingo awo 2 juli 2023 lo tin un Aviation Expo y nos kier 
invita henter comunidad pa bishita esaki. E Aviation Expo 
aki ta un oportunidad unico pa e personanan cu ta gusta 
aviacion. Tur cu bishita lo bay ricibi e chens pa wak avion 
nan y nan e ekipo nan di cerca. Experto nan lo t’ey presente 
pa asina brinda informacion y contesta tur pregunta cu por 
tin. 


Ta importante pa nos sigui encurasha nos hendenan pa sa 
mas di e industria di aviacion y su importancia cu esaki ta 
forma pa Aruba su turismo. Ki miho manera pa haci esaki 
cu via un expo pa recorda 100 aña di aviacion y tur locual 
aviacion a brinda Aruba economicamente. 


Speech di Minister Dangui Oduber ayera mainta 


Celebrando 100 aña di aviacion na Aruba 

D 
iasabra anochi, Cruz Cora Aruba a tene su 
evento anual pa recauda fondo, e aña aki na 
Passions on the Beach. Un anochi cu hopi am- 
biente unda tur presente por a disfruta di e tre- 
mendo musica di Robert Jeandor y Su Solo Ban- 
da Show riba beach. Romar Trading a sorprende 
cu su rotating booth di L’Oreal na entrada di e 
evento. Palmera Quality Products a ofrece un 
Breba Cocktail cu tabata masha popular cerca 
tur hende. Esaki tabata un di e “welcome drinks” 
di e anochi. Romar su “welcome drink” tabata e 
dushi Prosecco di Santa Margherita. Tambe por 
a disfruta di biñanan “DIABLO” y e popular John- 
nie Walker bar! Cruz Cora Aruba ta sumamente 
contento cu e evento y ta hopi gradici pa tur cu e 
sostene e evento aki cu compra di ticket of spon- 
sor: Amsterdam Manor Beach Resort, Passions 
on the Beach, Party Xpress, Romar Trading, PQP 
(Palmera Quality Products), Robert Jeandor y su 
Solo Banda. MASHA DANKI! 


Un fabuloso “Starry Night” 

S 
iman pasa Minister Maduro a ricibi bishi- 
ta di e escritor Arubiano residencia na 
Hulanda, sr. Quito Nicolaas, kende a presenta 
na e mandatario su ultimo dos obranan liter- 
ario, Cucuisa Cabisha y Argus. Sr. Quito tin 
un trayectoria di mas di 40 aña como escri- 
tor y den su obranan semper a percura pa 
estrecha e lasonan literario entre Hulanda y 
Aruba. Pa su aporte valioso na literatura, sr. 
Quito Nicolaas a ricibi e reconocemento real 
di Officier in de Orde van Oranje-Nassau na 
aña 2022. 


E bukinan Argus y Cucuisa Cabisha ta contene 
poemanan cu ta trata, entre otro, temanan 
social-politico di Aruba cu ta cerca di sr. Quito 
su curason. E lector ta wordo corda pa tene 
su wowo habri pa locual ta pasa rond di nos y 
pa percura semper pa ta alerta y no cabisha. 


Minister Maduro a hiba un combersacion 
masha ameno cu sr. Quito y a gradici’e pa 
a keda skirbi y dedica atencion na Aruba y 
na nos dushi Papiamento. E mandatario a 
haci uzo di e oportunidad pa brinda e buki ‘E 
cosecha di Juancho’ cu a wordo dedica na e 
celebracion di Dia di San Juan e aña aki, na 
sr. Quito como recuerdo di su bishita cerca e 
mandatario. 


F 
utura hunto cu Gobierno di Aruba ta orguyoso pa anuncia e gana- 
donan di e di 3 ciclo di EduTech Fund, un programa pa stimula inno- 
vacion, tecnologia, y interactividad den scolnan di Aruba. EduTech Fund 
ta aloca fondonan na proyectonan piloto cu ta pone enfasis riba inno- 
vacion y tecnologia. E proyectonan aki ta diseña door di maestronan y 
studiantenan riba nos isla, na diferente scol. 


Despues di dos ciclo exitoso, den cual 6 scol a sali ganado, Futura ta 
orguyoso di anuncia e ganadonan di e di 3 ciclo. Durante e tercer ciclo, 
EduTech Fund a ricibi un total di 11 aplicacion. Despues di delibera- 
cion largo di parti di e comision di huradonan, e ganadonan a resulta 
di ta: Colegio Laura Wernet-Paskel, cu lo haci uzo di e fondo pa adkiri 
eBoards, laptop y tabletnan pa nan studiantenan, St. Paulus School, lo 
busca laptopnan pa nan studiantenan, y Cacique Aterima, lo uza e fondo 
pa busca materialnan diverso di STEM (Sciencia, Tecnologia, Ingenieria, 
y Matematica) pa nan studiantenan experimenta cu nan, y siña den un 
manera diferente. 


Actualmente Futura, ta ricibiendo aplicacion pa e di 4 ciclo via e website 
di Edutech Fund (www.edutecharuba.org), cu lo keda habri te cu 7 di 
juli. Gobierno di Aruba, hunto cu Futura ta encurasha y invita tur scol di 
Aruba pa aplica y forma parti di e oportunidad aki pa por ricibi un fondo 
y cuminsa nan mesun proyecto innovativo. Pa mas informacion bishita e 
website, of e-mail Futura libremente na: hello@futuralab.org. 


Minister Maduro a ricibi 
e ultimo obranan literario 
di sr. Quito Nicolaas 


Futura ta anuncia: 


Ganadonan di EduTech 
fund ciclo 3 ta conoci 


Colegio Laura Wernet-Paskel, 
St. Paulus School y Cacique Aterima 

C 
u hopi orguyo Cas Princesa Aruba ta anun- 
cia cu nan little model 2023, Elise Heronimo 
di 8 aña a logra premionan importante den e cer- 
tamen Mini Model World 2023 na Republica Do- 
minicana. 


Elise a sali Top mini model World y a gana e award 
di Social Media. 
Mayoria di su pañanan tawata diseña pa su mama 
Marisol Heronimo y e trahe espacial pa Michael 
Douglas. 


Cas Princesa Aruba y juffrouw Jessica Anthony 
ta gradici tur famia, persona y compania cu a 
sponsor Elise. Na Tio Elmer Leanez pa a yuda 
cu su training y Allan Kock cu tabata su stilista 
durante e siman na Republica Dominicana. 


Elise Heronimo den Mini Model World 2023 

DEN HAAG – Durante di su 
bishita di trabao na Zwolle, Minister 
Plenipotenciario mr. Ady Thijsen a 
topa cu e studiante Arubiano Krishna 
Meija. Krishna ta siguiendo un estudio 
“International 
Teacher 
educacion 
for primary school” na Meppel. E 
estudio por wordo compara cu un 
estudio na IPA, pero na Ingles. Krishna 
alabes ta forma parti di e Plaatselijke 
Opvangcommissie (POC) di Zwolle. 
Esaki ta un grupo di studiantenan cu 
ya caba tin algun aña ta studiando 
na Zwolle, Enschede y Deventer y ta 
yuda e mentor di Zwolle, Enschede y 
Deventer den e programa di “opvang” 
di e grupo di studiantenan nobo cu ta 
yega Zwolle. 


Den su combersacion, Minister Thijsen 


a bisa Krishna di ta contento cu tur aña 
tin studiantenan cu ta pone na tempo 
liber disponibel na yuda y duna asis- 
tencia na e grupo di studiantenan di 
Aruba cu ta bin Hulanda pa sigui un 
estudio avansa. ‘Banda di e trabao di 
e mentor e POC tambe ta sumamente 
importante pa e studiante cu recien 
a yega Hulanda sa con pa cana den e 
ciudad unda e ta bay studia. E prepara- 
cion aki ta esencial pa asina e studi- 
ante ta bon prepara y concentra bon 
riba comienso di su estudio,’ asina sr. 
Thijsen a bisa. 
Tambe e mandatario tabata curioso pa 
tende di Krishna kico asina ta e nece- 
sidad cu ta biba bou di studiantenan 
Arubiano. Akinan Krishna a indica cu 
studiantenan tin un necesidad na mas 
encuentronan pa nan y tambe pa e 


POCnan. Banda di encuentro, nan ta 
desea pa mira si por organisa work- 
shopnan pa nan. 


Minister Thijsen a bisa Krishna cu e 
tambe ta comparti e opinion aki di e 
studiantenan y mester por mira con y 
na cual manera Arubahuis por hunga 
un rol den esaki. 


Potret cortesia di Arubahuis 


DEN HAAG – Durante di su bishita di trabao na Zwolle, 
Minister Plenipotenciario mr. Ady Thijsen a bishita e academia 
di arte ArtEZ. Akinan e mandatario a papia cu director di 
ArtEZ Bob Verheyden y Margriet Leest, docente na ArtEZ. 


Sr. Verheyden a duna Minister un splicacion di ArtEZ cu ta 
un academia pa studia arte na Hulanda; e tin 3000 studi- 
ante cu por sigui 70 diferente estudio. Banda di e establec- 
imento na Zwolle, tin localidadnan na Enschede y Arnhem. 
Un rumbo di studio cu ArtEZ ta hopi conoci pe, ta e “anima- 
tion” y “comic design”; un tipo di studio cu ta hopi atractivo 
pa hobennan. 
Actualmente tin dos studiante Arubiano cu ta studiando na 
ArtEZ na Zwolle. 


Durante di e combersacion a papia riba posibilidad di coop- 
eracion cu Aruba, kisas cu ArtEZ por sondea e posibilidad 
pa cuminsa cu algun estudionan na Aruba. Minister Thijsen 
a bisa cu den pasado Rietveld Academie a cuminsa cu estu- 
dionan bachelor na Aruba, pero a stop cu esaki. Director di 
ArtEZ a remarca cu – banda di e hecho cu Rietveld compara 
cu ArtEZ ta hopi mas chikito - lo ta interesante pa mira kico 
Rietveld a haci y e motibo cu nan a stop cu nan actividadnan 
na Aruba. Tur esaki pa duna perspectiva na ArtEZ mes y 
tambe haya un bista con un academia asina lo por funciona 
na Aruba. Verheyden ta sigi bisa cu lo ta bon pa cuminsa 


pa haci e pregunta kico ta e necesidad di Aruba. Tambe lo 
mester mira con e actividad aki ta beneficia ambos partido; 
no unicamente financieramente, pero mesun importante ta 
pa kico ArtEZ por siña dje. 


Despues di e combersacion sr. Verheyden a duna Minister 
Thijsen un guia di e scol, mustrando asina tur e facilidadnan 
cu ArtEZ ta brinda nan studiantenan. Finalmente Minister 
Thijsen a gradici sr. Verheyden y sra. Leest pa e informacion 
interesante y tambe cu a mustra boluntad pa sondea posibi- 
lidad pa cooperacion cu Aruba, cu ta den liñea di su maneho 
pa busca mas forma di cooperacion entre Aruba cu instan- 
cianan y institutonan na Hulanda. 


Potret cortesia di Arubahuis 


Studiantenan lo kier mira mas encuentro 


Minister Thijsen a bishita ArtEZ na Zwolle 

EID AL-ADHA commemorates Abraham’s willingness to 
sacrifice his son Ishmael to honor Allah’s will. The Bible 
teaches us that God brought a lamb to substitute for the 
son. This religious celebration is one of the most important 
feasts in the Muslim calendar. 


Muslim teachings require all heads of households to sacri- 
fice a lamb, sheep or some other halal animal to celebrate 
Eid al-Adha. In all the Muslim states in Africa, Asia and the 
Middle East, the animal of choice is the sheep. To satisfy this 
enormous demand, millions of sheep are required. Therefore 
they buy sheep from Australia and New Zealand, by far the 
largest exporters of live sheep in the world. The sheep are 
transported in specially designed ships that carry thou- 
sands of sheep. 


As the sacrificial animal, the sheep is the main protagonist 
of Eid al-Adha and enjoys an elevated status in every family. 
The sheep stays in the airconditioned cabin next to the head 
of the household while the wife is suffering in the heat in the 
open bed of a pickup truck. 


The requirement that all heads of household must sacrifice 
a halal animal dictates that they must personally slaughter 
the animal according to the dabihah rules for slaughtering 
halal animals. For those who live in apartments the manda- 
tory slaughtering brought along intolarable situations. 


The sheep enjoyed unique privileges: 
They stayed inside the apartments where they would make 
unbearable noise day and night. The bleating of hundreds of 
sheep in a complex of three or more large apartment buildings 
resonate even in the streets and drives people out of their minds. 


The hygenic conditions also suffer as the animals poop and 
pee indoors. The dabihah laws, like the Jewish kosher laws, 
require the animal to be killed without being stunned before 
and “the killing should consist of complete drainage of blood 


from the whole body by a swift, deep incision with a very 
sharp knife on the throat, cutting the wind pipe, jugular veins 
and carotid arteries of both sides”. The sound of hundreds of 
sheep crying with pain is frightening. As the blood must be 
completely drained on the spot, the blood from the hundreds 
of sheep would seep to the stairways and dribble from one 
floor to the one below till all would flow into the street. 


According to Islamic laws, all families must share the sacri- 
ficed sheep’s meat with the poor and this required families 
driving to do that as part of the feast of sacrifice. Although 
the blood was supposed to be completely drained, quite 
often one would often see blood dripping from the car onto 
the street 
Eid al-Adha also marks the end of the hajj, the pilgrimage to 
Mecca and Medina that all Muslims are supposed to perform 
at least once in their lifetime if their health and financial 
resources allow it. Those who make the pilgrimage get the 
honorific title of Hajj. For many Muslims, the hajj is a finan- 
cial sacrifice, but they do it with the conviction that this is 
what Allah wants of them. 


To accommodate up to 3 million pilgrims for short periods, 
the Saudi government has built a “city” of more than 100 
thousand air conditioned tents measuring 8meters X 
8meters near the town of Mina, outside Mecca. The cost per 
night in these tents is equivalent to a whopping 500 dollars 
per person. In the past the pilgrims would bring their own 
tents. This is no longer permitted. 
Formerly most who go on the pilgrimage do so after 
reaching middle age. Nowadays many make the hajj 
at a young age and the title of Hajj often is not used. 


I wish all my Muslim friends, “Eid Mubarak”. 


Clyde R. Harms Sr. 


Today the Muslim world celebrates Eid al-Adha 


Thousands of pilgrims (hajj) parade around the Kaaba in Mecca. More than three million muslims perform the pilgrimage to Mecca every year. 

Fortaleza pa Famia 


MALISIA ta locual mundo ta experiencia cada momento, caminda hende cada dia ta bira mas contra otro. E falta di 
respet cu ta reina, e orguyo, amargura y odio, e aceptacion di maldad y inmoralidad, ta nada mas cu un prueba con 
malisia, ta purba domina, pa na final destrui hende. 


Tur hende ta na altura: E ladron ta bini solamente pa horta, pa mata, y pa destrui, Ami a bini pa nan tin bida, y pa nan tin’e 
na abundancia (Juan 10:10). Dios kier pa nos por separa maldad for di nos curason, pasobra Dios ta mira nos curason, 
pasobra ta for di nos curason, ta sali mal comportacion, palabra malo, y tur locual ta contamina nos bida, 


No stima e mundo, ni e cosnan cu tin den mundo. Si un hende ta stima mundo, e amor di e Tata no ta den dje. Pasobra 
tur loke tin den mundo, e deseo di e carni, y e deseo di e wowo, y e orguyo di bida, no ta bini di e Tata sino di e mundo. 
E mundo ta pasa bay y su deseonan tambe, ma esun cu haci e boluntad di Dios ta permanece pa semper (1 Juan 2;15). 


Dios su boluntad pa nos bida ta lo siguiente: 
***** Pa ora bo mira un hende sunu bo bistie y pa no bira lomba pa bo mes famia. 
Si bo kita e yugo for di meymey di boso, si bo stop di mustra dede y di lanta calumnia, si bo pone bo mes disponibel pa 
yuda esnan cu tin hamber, y satisface e deseo di esnan afligi, e ora ey bo luz lo sali den scuridad, y bo tiniebla lo bira 
manera merdia (Isaias 58:7-10). 


*** P’esey considera e miembronan di boso curpa terenal como morto pa inmoralidad, impuresa, pasion, deseo malo, y 
golosidad, cu ta igual na idolatria. Pasobra pa motibo di e cosnan aki, cu e furia di Dios lo bini riba e yiunan di desobedi- 
encia (Colosensenan 3:5-6). 


Ma awor boso tambe mester pone tur esaki nan un banda:rabia, furia, malisia, calumnia, y palabra sushi, for di boso boca 
(Colosensenan 3:8). 


No laga ningun palabra dañino sali for di boso boca, sino solamente palabra cu ta bon pa edificacion, conforme e neces- 
idad di e momento, pa esaki duna gracia na esnan cu ta tende. Laga tur amargura, furia, rabia, griteria, y calumnia, wordo 
kita for di boso, sea cariñoso un cu otro, misericordioso pordonando otro, mescos cu Dios den Cristo tambe a pordona 
boso (Efesionan 4:29-31). 


***Awendia tin un pensamento ta reina, cu ta contra coreccion y disciplina, hende ta kere cu nan por biba manera nan 
kier den tur clase di bagamunderia y inmoralidad. 


***Nan no ta respeta e palabra di Dios, bo no por coregi nan actuacion, nan ta busca tur clase di defensa y excuus barata 
pa continua den maldad, bayendo den cuna di scuridad, como sifuera ta un receta di malicia tin pa nan bida y nan mester 
cumpli cune (Romanonan 1:29-32). 


Aki nan nos por comproba cu e muraya spiritual, y esun di amor, di decencia, di respet, y balornan di famia, ta tambalia, 
y tin hopi cas di famia, caminda e ta na suela, cu ta solamente palabra di Dios, arepentimento, y entrega di bida na Cristo 
Hesus, por trece hende bek riba e caminda di berdad y bida. 


** Solamente si nos tur uni den oracion, arepenti, busca Dios su cara, y stima otro di berdad, nos por bini bek na e 
caminda di Dios, 


Sinceramente, Pastor Marcel Balootje 


Señor Dios libra bo pueblo di malisia, 
cu ta stroba tur crecemento 

Sra. Navilia Rufinay Adolfo 


SETAR ta participa fayecimento di: 


Mama di nos colega 


Harry Le Grand, 


Coordinator Outside Plant. 


Gerencia, Staf y Personal di SETAR N.V. 


ta extende palabra di condolencia na 


Harry y demas famia. 


Acto di entiero ta tuma luga dialuna 


3 di juli 2023 di 9or pa 11or di mainta na 


Pray Funeral Home na San Nicolas. 


Ta participa fayecimento di nos prome Directora. 


Anna Josefa Wever – Garrido 


*05-02-1931 – †24-06-2023 
viuda di James L. Wever 


Miho conoci como Annie, e tabata nos 
prome Directora di Napa Aruba. 


Personal y Management di Napa Aruba 
& Bonairo & Curacao ta extende nos mas 
profundo y sincero condolencia na nos 
Director Robert (Artie) Wever, casa, yiunan 
y demas famia. 


Cu nos kerida Annie sosega na paz. 


Ora mi a wordu forma den secreto 
I tabata crece den scochi di mi mama, 
ya Bo wowonan a weita tur mi hechonan. 
Nan tabata scirbi caba den Bo buki. 
Mi dianan tabata conta caba pa Bo, 
prome cu mi a nace. 
Salmo: 139 


A fallece cristianamente: 


Theresita de Cuba 
Miho conoci como Thèrése / Chichi 
* 7 december 1931 - † 27 juni 2023 


Acto di entiero lo wordo anuncia despues 


DIASABRA mainta pa 6.15 ta cuminsa resa Santo Rosario. Na Alto 
Vista y den Kapel na San Nicolas, pa 7or di mainta, Santa Misa ta 
cuminsa na Kapel di Alto Vista. 


Prome cu Santo Misa ta resa Santo Rosario pa 6.15 “Misterio Gososo”, 
despues ta sigui cu Salve Regina. Ta invita tur deboto y fielnan di 
Mama Maria pa asisti na e Santa Rosario prome cu Santa Misa. E ta 
entercede pa nos na nos Tata Celestial. Tur fielnan di Mama Maria ta 
resa e Santo Rosario pa bienestar di henter comunidad di Aruba. 


Papa Francisco, Obispo Luis Secco, tur sacerdote, Diacono y laiconan 
cu ta hiba e bon noticia pa e pueblo di Dios. Pa nos Gobernantenan 
y tur cu ta carga responsabilidad pa nos pais Aruba. Pa enfermonan 
den exterior cu a bay busca nan salud. Resa pa pronto regresa na 
Aruba pa sigui gosa di un bon salud dentro di nan famia. 


Den luna di juli nos ta recorda fiesta di Joaquin y Santa Ana. Cu Mama 
Maria den nos curason, nos Mama stima, compaña nos den e caminda 
di Señor. 


Ban hunto resa pa nos hogar y nos isla Aruba y henter mundo, pa tin 
pas y comprension un 
pa otro. Den nos oracionnan resa pa Ukrania y Rusia cu nan por yega 
na e pas desea. 


Santo Sacrificio di misa na Alto Vista 1 di juli 2023 


Den kapel di Centro Curason di Maria (Blue Army) 

Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso dolor den nos curason, nos ta 
anuncia fayecimento di nos ruman, tanta stima: 


Agnes Carmen Williams 
*27-04-1946 Aruba 
†22-06-2023 Hulanda 


Na nomber di su: 
Mayornan: 
†Walter y †Camilla Williams-Andrews 


Rumannan: 
†Walter E. Williams y famia 
†Clarice E. Williams-Williams y famia 
†Harold C. Williams y famia 
†Lula A. Holas-Williams y famia 
Kenneth E. Williams y famia 
Rupert E. “Ovy” Williams y famia 
Lila L. Williams 
Roland H. “Doc” Williams y famia 
Hellen S. Williams y famia 
Frank A. y Greta Williams y famia 
Ella A. Williams y famia 


Subrino(a)nan, sobre subrino(a)nan na Aruba y 
den exterior. 


Acto di cremashon ta tuma lugar Diabierna 30 
di juni 2023 na Breda Hulanda. 


Señor a yama den su brasanan 


Ana Josefa 
Wever-Garrido 
Annie of Nani 
*05-02-1931 - †24-06-2023 


Su Casa: 
†James Wever 


Su yiunan: 
†Ron y Bernice 
Jerry y Bernalda 
Artie y Marisela 


Su nietonan: 
Thiara y Jouel, Zilha y Albert, Nicole y Leo, Eliazar y 
Marilyn, Fiorela y Cival, Stefano, Marco 


Su bisanietonan: 
Siera Mia, Celina, Massimo, Noelle 


Su rumannan: 
†Felix “Ito” Garrido y fam 
†Adolfo “Dotty” Garrido y fam 
†Aurora “Lola” Garrido y fam 
Carlos “Cai” y Paula Garrido y fam 
Filomena “Mechy” y Hendrik Croes y fam 


Su cuña: 
Helen Wever 


Tur sobrino y sobrinanan, primo y primanan, 
ihanan 


Su miho amiga: 
Swinda Kwidama 


Demas famia: 
Wever, Garrido, Lacle, Schulte, Frias, Oduber, 
Croes, Witkamp, Bruin, Grant, Kuiperi, amistadnan 
di Coro Cristal 


Un danki special pa “Dulce” cu a sa di cuide y 
stime manera un mama 


Acto di entiero lo tuma lugar diahuebs 29 di juni 
entre 2 y 4 or di atardi na Aurora Funeral Home. 
3.30pm lo tin un response, cremacion lo tuma 
lugar despues den circulo di famia. 


Si den nos tristesa nos por a lubida algun famia of 
conocir, nos ta pidi disculpa 


“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Ta participa fayecimento di: 


Marie D. 
Cezaire-Joicin 
*26-05-1957 - † 06-06-2023 


Na nomber di su: 
Esposo: 
Berthony Cezaire 


Yiunan: 
Emmanuella Bernadotte, Chilove Bernadotte, 
Moise Bernadotte, Lancia Bernadotte, Carlixte 
Bernadotte Cezaire, Guems Bernadotte, 
Widnord Bernadotte Cezaire, Davidson 
Bernadotte Cezaire 


Nieto(a)nan: 
BillGodson Bernadotte, Nicebelove Guetchina 
Bernadotte, Starshia Cezaire, Starson 
Bernadotte, Witsmaykeuv Bernadotte, 
Rodemaisha Samuella Francois, Dovensky 
Bernadotte, Guemsly Bernadotte, Wendelie 
Chanie Leonard, Jhonsley Josue Bernadotte. 


Rumannan: 
Roselaine Joicin, Guimele Joicin, Guy Joicin 


Sobrino(a)nan: 
Roseline Demervil, Maxene Demervil, Widson 
Demervil, Nahomie Damervil, Lourna Demervil, 
Rony Demervil, Wesy Demervil, Dienet Joicin, 
Levita Joicin, Edez Joicin, Liary Joicin, Chaknal 
Joicin, Yvna Joicin, Guilaume Joicin, Givenson 
Joicin, Chilet Joicin 


Sobre sobrino(a)nan: 
Rosedaline Demervil, Christiz Demervil, Lans 
Demervil 


Suegra: 
Joliman Bernadotte 


Swa y cuñanan: 
Lunis Dorisma, Anueal Dorisma, Mondesir 
Demervil, Denise Joicin 


Primo(a)nan: 
Pastor Miracien, Ernst Merisien, Mayick Jeune, 
Antonin, Liset, Dady, Jislaine 


Son in law/Daughter in law: 
Rodelin Francois, Innocent Leonard, Guerline 
Joseph Bernadotte, Wistide Demosthene 
Bernadotte, Estania Anaxe Bernadotte, 
Mozlhey Anaxe Bernadotte 


Condolencia lo tuma lugar na Aurora Funeral 
Home Diaranson 28 di juni 2023 di 7’or pa 9’or 
dia nochi. 


Ta invita pa acto di entiero cual lo tuma lugar 
na Iglesia Assemblea di Gracia (patia str 13) 
Diahuebs 29 di juni 2023 di 2’or pa 4’or di 
atardi y despues lo sali pa Santana na Sabana 
Basora 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever 


Cu dolor na nos curason, nos ta participa 
fayecimento di: 


Sra. Egidia D. Tromp 
Cariñosamente yama “Diana y Nana” 
*01-09-1957 - †25-06-2023 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever 


Gradicido na Dios pa tur loke nos mama a nifica pa nos 
ta anuncia fayecimiento di: 


Catharina Loefstop 
Viuda di Ramon Anivio Becker 


Na nomber di su 
Yiunan: Safira Becker 
Thairine Becker 
Ramon Becker 
Jose Luis Becker 
Jahaira Becker 
Gioconda Becker 
Charline Loefstop 


Nietonan: Jaira, Lisyene, Thayrenne, Ryan, Serenity, 
Michael, Melvin. 


Bisanietanan: 
Haylee y Hayzey 


Rumanan, cuña, subrino y subrinanan, primo y 
primanan y dimas conocirnan di cas. 


Ta invita pa acto di entiero cual lo tuma lugar na 
Aurora Funeral Home Diabierna 30 di juni 2023 di 9’or 
pa 11’or di mainta. Despues lo sali pa Santana Central 
Sabana Basora. 


Despues di entiero no ta ricibi bishita di condolencia na 
cas. 

Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras 
keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa 
fayecimento di nos ser stima: 


Sra.vda. Lesbia J. 
Arends-Osorio 
Cariñosamente yama “Yes” 
*14-07-1933 - †26-06-2023 


Na nomber di su: 
Casa: † Lorenzo Maximiliano Arends 


Yiunan: 
Mario S. Arends & Richella Fijnje 
Mark A. Arends 
Maria F. (Llilly) Arends & Maiky Lacle 
Angelo Arends 
Lorenzo M. Arends 


Nietonan: 
Darinka J. Arends & Jorge (Joy) Lacle 
Mario S. Arends Jr. & Diandra Tiel 
Darienne J. Arends & Gino Schewngle 
Nataly J. Arends & John Ribon 
Luis A. Arends & Chadya Rincon 
D’ Angelo Arends 
Deandra Arends 


Rumannan: 
† Miguel Angel Osorio & 
Vda. Maria Antonieta Castro 
† Federico Antonio Osorio & 
Vda. Altagracia Ravelo 
† Aura Osorio & † Adriaan Arends 
Clara Mercedes Oduber Osorio & 
Simon Rudolfo Oduber 
† Olga Marina Habibe Osorio & 
† Adriaan Saturnino Habibe 


Bisnietonan: 
Luis-Mario, Maria Kamilia, Valery, Mila, 
Emma, Jake, Aliah 


Amigonan di Famia: 
Jacobo, Lucy, Riri and Femy 


Manera famia: 
Yuri (Luisa) & Naydelyn 


Demas famia, amigonan, bisiñanan y 
conocirnan ta invita pa acto di entiero cual 
lo tuma lugar na Misa Pro Catedral San 
Francisco na Playa diaranson 28 di juni 2023 
di 2’or pa 4’or di atardi. 


Despues lo sali pa Santana Catolico na 
Playa. 


Disculpa nos si den tristesa nos por a lubida 
algun famia of conocir. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jahaira M.J. 
Webb-Rasmijn 
Mihor conoci como: “Jaja” 
*26-12-1983 - †18-06-2023 


Na nomber di su: 
Mayornan: 
† Victor Rasmijn 
Mildred Statius 


Casa: Gilbert Jeffrey Webb 


Yiunan: 
Jennyfer Webb 
Juliette y Tarrell Adamus 
Jessica Webb 


Nietonan: 
Jexton Webb 
Baby “D” 


Rumannan: 
Randall Rasmijn y Claudia Arambulo-Rasmijn 
Andre Rasmijn y Yoseila Arambulo-Rasmijn 
Janici Rasmijn y Nathaniel Maduro 


Subrino(a)nan: 
Rasquell Rasmijn 
Andreina Tromp 
Luis-fernando Rasmijn 
Jeandrey Rafini Jean-Carlos Rafini 
Ray-Jan Croes 
Jani-Ray Croes 
Janiel Croes 


Suegra(o): †Ana y †Chimbo Webb 


Swanan: 
Rudolfo Webb y famia 
†David Webb y famia 
Danilo Webb y famia 


Manera yiu: 
Zizette Kelie 
Risianny Wever 
Gilward Croes 


Amigo(a)nan stima: 
Clara y Rudy Wever 
Linda Geerman (nos dushi) 


Ihanan: 
Yandric, Jarah, Alexa-Jimena 


Ex coleganan di B.I.D 


Demas famianan: 
Webb, Rasmijn, Satius, Hasham, Adamus, 
Wever, Henriquez, Beaumont, Kelie, Geerman, 
Kelkboom, Croes, Solognier, Engelen, Bravo, 
Semerel, gamarra, Liscano, Cantillo, Monserrat- 
Solis, Vrolijk, Lacle, Cepeda, Peña, Hagens 


Na lugar di flor of krans Lo tin un box disponibel 
pa hasi un donacion pa un bon causa lo ta 
altamente aprecia 


Ta invita pa acto di despedida cual lo tuma lugar 
na Aurora Funeral Home Diabierna 30 di juni 2023 
di 2’or pa 4’or di atardi. 


Cremashon lo tuma lugar den seno familiar 


If my parting has left a void 
Then fill it with remembering joy 
A laugh, a kiss, a friendship shared 
Ah, yes, these things I too will miss 
Celebration of Life 


Navilia (Nivola) Rufinay Adolfo 
Sunrise - 10 July 1926 
Sunset - 21 June 2023 


Nivola’s Loved Ones 


Children 
Alsiviade & Cheryl Le Grand (USA) 
Arnold Le Grand & Noanni Cham 
Harry & Glenn Peralta Le Grand 


Daughter - in - law 
Nancy Heinze (Holland) 


Grand Children 
Tristan & Yashan Huang Le Grand (USA) 
Stacey Hassell 
Ariele Le Grand (USA) 
Jemal Le Grand (USA) 
Jermaine Le Grand (USA) 
Shaquille Heinze (Holland) 


Great Grand Children 
Rusean Hoek 
Kisean Hassell 
Jaysiël Hassell 
Anaïs Le Grand (USA) 


Siblings 
Aida Le Grand† & family 
Joyce Gumbs & family 
Oneil Gumbs & family (USA) 
Jean Adolphus† & family (Holland) 
Henk† & Ramona van Niieuwenhoven-Adolphus & 
family (Holland) 
Bernard & Bernice Richardson Adolphus & family 
(Holland) 
Therisita Adolphus (Holland) 
Idalia Adolphus† & family (Holland) 
Verna Adolphus† 


Families 
Le Grand, Gumbs, Adolphus, Gibbs, 
van Nieuwenhoven, Claxton, Arrindell, 
Darley (Bertha), Cham, Heinze, Bislip, 
Mardenborough, Hassel 


Dear Friends 
Carmen, ChiChi, Diana, Detty, Helouise, Keline, 
Zulay, The Golden Girls, Olga†, Elise† 


*Sincere regrets for any omissions. 


Family and friends of the late Nivola Adolfo invite 
you to join us as we celebrate her long, and well 
lived, life. 


Nivola’s home going events will be representative 
of her remarkable life. As we gather to celebrate 
Nivola, the family invites you to join us in wearing 
lively colors; we encourage you to choose colors 
that bring you joy and cheer. 
Thank you! 


Officiant 
Pastor Tomasito Gibbs (Nephew) 


Wake / Viewing 
Saturday, 01 July 2023 
7 pm - 9 pm 
Pray Funeral Home 
Speykstraat # 1 
San Nicolas 


Home Going Service 
Monday, 03 July 2023 
9 am - 11 am 
Pray Funeral Home 
Speykstraat # 1 
San Nicolas 


